cyanic-selkie/wikianc huggingface dataset:
നോറോവൈറസ്
വർഗ്ഗീകരണം
നൊറോവൈറസുകളെ ജനിതകപരമായി കുറഞ്ഞത് ഏഴ് വ്യത്യസ്ത ജനിതകഗ്രൂപ്പുകളായി (GI, GII, GIII, GIV, GV, GVI, and GVII) തരംതിരിക്കാം. അവയെല്ലാം വ്യത്യസ്‌ത ജനിതക ക്ലസ്റ്ററുകളായോ ജനിതകരൂപങ്ങളായോ വീണ്ടും വിഭജിക്കാം
അക്യൂട്ട് ഗ്യാസ്ട്രോഎൻറൈറ്റിസ് കേസുകളിൽ സാധാരണയായി വേർതിരിച്ചെടുക്കുന്ന നോറോവൈറസുകൾ രണ്ട് ജനിതക ഗ്രൂപ്പുകളിൽ പെടുന്നു. ജീനൊഗ്രൂപ്പ് I (GI) ൽ നോർവാക്ക് വൈറസ്, ഡെസേർട്ട് ഷീൽഡ് വൈറസ്, സതാംപ്ടൺ വൈറസ് എന്നിവ ഉൾപ്പെടുന്നു; ജീനോഗ്രൂപ്പ് II (GII) ൽ ബ്രിസ്റ്റോൾ വൈറസ്, ലോർഡ്‌സ്‌ഡെയ്ൽ വൈറസ്, ടൊറന്റോ വൈറസ്, മെക്‌സിക്കോ വൈറസ്, ഹവായ് വൈറസ്, സ്‌നോ മൗണ്ടൻ വൈറസ് എന്നിവ ഉൾപ്പെടുന്നു.
മനുഷ്യരെ ബാധിക്കുന്ന മിക്ക നോറോവൈറസുകളും GI, GII എന്നീ ജനിതകഗ്രൂപ്പുകളിൽ പെടുന്നു. ജിനോഗ്രൂപ്പ് II, ജിനോടൈപ്പ് 4 (GII.4 എന്ന് ചുരുക്കത്തിൽ) നിന്നുള്ള നോറോവൈറസുകൾ പ്രായപൂർത്തിയായവരിൽ ഗ്യാസ്ട്രോഎൻറൈറ്റിസ് വൈറസ് ബാധ പൊട്ടിപ്പുറപ്പെടുന്നതിൽ ഭൂരിഭാഗത്തിനും കാരണമാകുന്നു.
ഘടന
ലഘുചിത്രം| നോർവാക്ക് വൈറസ് ക്യാപ്‌സിഡിന്റെ എക്സ്-റേ ക്രിസ്റ്റലോഗ്രാഫിക് ഘടന ഐക്കോസഹെഡ്രൽ ജ്യാമിതികളുള്ള നൊറോവൈറസിലെ വൈറസുകൾ നോൺ എൻവലപ്പ്ഡ് ആണ്. അവയുടെ ക്യാപ്‌സിഡ് വ്യാസങ്ങൾ 23 മുതൽ 40 നാ.മീ വരെ  വ്യത്യാസപ്പെടുന്നു. വലിയ ക്യാപ്‌സിഡുകൾ (38-40 നാ.മീ) T=3 സമമിതി കാണിക്കുകയും 180 VP1 പ്രോട്ടീനുകൾ ഉൾക്കൊള്ളുകയും ചെയ്യുന്നു. ചെറിയ ക്യാപ്‌സിഡുകൾ (23 നാ.മീ) T=1 സമമിതി കാണിക്കുന്നു, അവയിൽ 60 VP1 പ്രോട്ടീനുകൾ അടങ്ങിയിരിക്കുന്നു. ഇലക്ട്രോൺ മൈക്രോസ്കോപ്പി ഉപയോഗിച്ച് ദൃശ്യവൽക്കരിക്കുമ്പോൾ വൈറസ് കണങ്ങൾ ഒരു രൂപരഹിത ഉപരിതല ഘടന പ്രകടമാക്കുന്നു.
ജീനോം
നോറോ വൈറസുകളിൽ ഏകദേശം 7.5 കിലോ ബേസ് ഉള്ള ഒരു ലീനിയർ, നോൺ-സെഗ്മൻ്റഡ്, പോസിറ്റീവ് സെൻസ് ആർഎൻഎ ജീനോം അടങ്ങിയിട്ടുണ്ട്. അവ വൈറൽ 3C-പോലുള്ള പ്രോട്ടീസ് (NS6), ഏകദേശം 58~60 kDa ഉള്ള ഒരു പ്രധാന സ്ട്രക്ചറൽ പ്രോട്ടീൻ (VP1), മൈനർ ക്യാപ്‌സിഡ് പ്രോട്ടീൻ (VP2) എന്നിവ വഴി ആറ് ചെറിയ നോൺ-സ്ട്രക്ചറൽ പ്രോട്ടീനുകളായി (NS1/2 മുതൽ NS7 വരെ) ഒരു വലിയ പോളിപ്രോട്ടീനെ എൻകോഡ് ചെയ്യുന്നു.
വൈറൽ ക്യാപ്‌സിഡിന്റെ ഏറ്റവും വേരിയബിൾ ആയ മേഖല പി2 ഡൊമെയ്‌നാണ്, അതിൽ ആന്റിജൻ പ്രസൻ്റിങ് സൈറ്റുകളും കാർബോഹൈഡ്രേറ്റ് റിസപ്റ്റർ ബൈൻഡിംഗ് മേഖലകളും അടങ്ങിയിരിക്കുന്നു.
പരിണാമം
1, 2, 3, 4 ഗ്രൂപ്പുകൾക്ക് ഒരു പൊതു പൂർവ്വികൻ അവസാനമായി ഉണ്ടായിരുന്നത് AD 867-ൽ ആണ്. ഗ്രൂപ്പ് 2, ഗ്രൂപ്പ് 4 വൈറസുകൾക്ക് ഏകദേശം AD 1443 ലാണ് അവസാനമായി ഒരു പൊതു പൂർവ്വികനുണ്ടായിരുന്നത് (95% ഹൈയസ്റ്റ് പോസിറ്റീവ് ഡേൻസിറ്റി 1336-1542 AD).
മറ്റ് ആർഎൻഎ വൈറസുകളുമായി താരതമ്യം ചെയ്യുമ്പോൾ ഈ വൈറസിലെ മ്യൂട്ടേഷൻ നിരക്ക് (1.21 to 1.41 സബ്സ്റ്റിറ്റ്യൂഷൻ പെർ സൈറ്റ് പെർ ഇയർ)  കൂടുതലാണ്.
കൂടാതെ, ORF1-ORF2 (VP1) ജംഗ്ഷനിൽ ഒരു റീകോമ്പിനേഷൻ ഹോട്ട്‌സ്‌പോട്ട് നിലവിലുണ്ട്.
റെപ്ലിക്കേഷൻ സൈക്കിൾ
വൈറൽ റെപ്ലിക്കേഷൻ സൈറ്റോപ്ലാസ്മിക് ആണ്. എൻഡോസൈറ്റോസിസിനെ മീഡിയേറ്റ് ചെയ്യുന്ന ഹോസ്റ്റ് റിസപ്റ്ററുകളുമായുള്ള അറ്റാച്ച്മെന്റ് വഴിയാണ് ഹോസ്റ്റ് സെല്ലിലേക്കുള്ള പ്രവേശനം നേടുന്നത്. പോസിറ്റീവ്-സ്ട്രാൻഡഡ് ആർഎൻഎ വൈറസ് ട്രാൻസ്ക്രിപ്ഷൻ ആണ് റെപ്ലിക്കേഷൻ രീതി. ലീക്കി സ്കാനിംഗും ആർഎൻഎ ടെർമിനേഷൻ-റീഇനിഷേഷനും വഴിയാണ് ട്രാൻസ്ലേഷൻ നടക്കുന്നത്. മനുഷ്യരും മറ്റ് സസ്തനികളും സ്വാഭാവിക ഹോസ്റ്റ് പ്രവർത്തിക്കുന്നു. ഫേക്കൽ-ഓറൽ അല്ലെങ്കിൽ മലിനീകരണം വഴിയാണ് പകരുന്നത്.
പാത്തോഫിസിയോളജി
ഒരു വ്യക്തിക്ക് നോറോവൈറസ് ബാധിച്ചാൽ, വൈറസ് ചെറുകുടലിൽ പെരുകുന്നു. അക്യൂട്ട് ആയ ലക്ഷണങ്ങൾ ആണ് മുഖ്യമായും ഉള്ളത്. ഗാസ്ട്രൊ എന്ററൈറ്റിസ്, ഓക്കാനം, ശക്തമായ ഛർദ്ദി, വയറിളക്കം, വൈറസ് ബാധിച്ച് 12-48 മണിക്കൂറിൽ തുടങ്ങി 24-72 മണിക്കൂർ വരെ നീണ്ടുനിൽക്കുന്ന വയറുവേദന എന്നിവയാണ് പ്രധാന ലക്ഷണങ്ങൾ. ചിലപ്പോൾ രുചി നഷ്ടപ്പെടൽ, പൊതുവായ അലസത, ബലഹീനത, പേശി വേദന, തലവേദന, ചുമ, കൂടാതെ/അല്ലെങ്കിൽ കുറഞ്ഞ ഗ്രേഡ് പനി എന്നിവയും ഉണ്ടാകാം. രോഗം സാധാരണയായി സ്വയം ശമിക്കുന്നു.
കഠിനമായ അസുഖം വിരളമാണ്. യുണൈറ്റഡ് സ്റ്റേറ്റ്സിൽ നോറോവൈറസ് മൂലമുള്ള മരണങ്ങളുടെ എണ്ണം 570-800 ആണെന്ന് കണക്കാക്കപ്പെടുന്നു, ഇവയിൽ ഭൂരിഭാഗവും വളരെ ചെറിയ കുട്ടികൾ, പ്രായമായവർ, ദുർബലമായ രോഗപ്രതിരോധ ശേഷി ഉള്ളവർ എന്നിവരാണ്. നിർജ്ജലീകരണം അല്ലെങ്കിൽ ഇലക്ട്രോലൈറ്റ് അസന്തുലിതാവസ്ഥ അവഗണിക്കുകയോ ചികിത്സിക്കാതിരിക്കുകയോ ചെയ്താൽ ഈ ഗ്രൂപ്പുകളിൽ രോഗ ലക്ഷണങ്ങൾ ജീവന് ഭീഷണിയായേക്കാം.
രോഗനിർണയം
പോളിമറേസ് ചെയിൻ റിയാക്ഷൻ (പിസിആർ) പരിശോധനകൾ അല്ലെങ്കിൽ ക്വാണ്ടിറ്റേറ്റീവ് പിസിആർ പരിശോധനകൾ വഴിയാണ് നോറോവൈറസിന്റെ പ്രത്യേക രോഗനിർണയം നടത്തുന്നത്. ഇത് ഏതാനും മണിക്കൂറുകൾക്കുള്ളിൽ ഫലം നൽകുന്നു. വളരെ സെൻസിറ്റീവ് ആയ ഈ പരിശോധനകൾ 10 വൈറസ് കണങ്ങൾ ഉള്ളപ്പോൾ പോലും രോഗം കണ്ടെത്താൻ കഴിയും. നോറോവൈറസ് സ്‌ട്രെയിനുകളുടെ മിശ്രിതത്തിനെതിരെയുള്ള ആന്റിബോഡികൾ ഉപയോഗിക്കുന്ന എലിസ പോലുള്ള പരിശോധനകൾ വാണിജ്യപരമായി ലഭ്യമാണ്, എന്നാൽ ഇവയ്ക്ക് സ്പെസിഫിസിറ്റിയും സെൻസിറ്റിവിറ്റിയും ഇല്ല.
പ്രതിരോധം
അണുബാധയ്ക്ക് ശേഷം, വൈറസിന്റെ അതേ സ്ട്രെയിനിനോടുള്ള ആർജ്ജിത പ്രതിരോധശേഷി 6 മാസം മുതൽ 2 വർഷം വരെ വീണ്ടും അണുബാധ വരുന്നതിൽ നിന്ന് സംരക്ഷിക്കുന്നു. വൈറസിന്റെ മറ്റ് ജനിതകരൂപങ്ങൾ മൂലമുള്ള അണുബാധയിൽ നിന്ന് ഈ പ്രതിരോധശേഷി പൂർണ്ണമായും സംരക്ഷിക്കുന്നില്ല.
കാനഡയിൽ, നോറോവൈറസ് ഒരു നോട്ടിഫയബിൾ (ശ്രദ്ധേയമായ) രോഗമാണ്. യുഎസിലും യുകെയിലും ഇത് നോട്ടിഫയബിളല്ല.
കൈ കഴുകലും അണുനാശിനികളും
സോപ്പും വെള്ളവും ഉപയോഗിച്ച് കൈ കഴുകുന്നത് നോറോവൈറസ് രോഗാണുക്കളുടെ സംക്രമണം കുറയ്ക്കുന്നതിനുള്ള ഫലപ്രദമായ മാർഗ്ഗമാണ്. ആൽക്കഹോൾ റബ്ബുകൾ (≥62% ഐസോപ്രോപൈൽ ആൽക്കഹോൾ) ഒരു അനുബന്ധമായി ഉപയോഗിക്കാം, പക്ഷേ നോറോവൈറസിന് ലിപിഡ് വൈറൽ എൻവലപ്പ് ഇല്ലാത്തതിനാൽ ആൽക്കഹോൾ റബ് കൈകഴുകുന്നതിനേക്കാൾ ഫലപ്രദമല്ല. 1.5% -7.5% വരെ ബ്ലീച്ച് ലായനിയോ നോറോവൈറസിനെതിരെ ഫലപ്രദമായ മറ്റ് അണുനാശിനികളോ ഉപയോഗിച്ച് നോറോവൈറസ് കണികകൾ ഉണ്ടാകാനിടയുള്ള ഉപരിതലങ്ങൾ അണുവിമുക്തമാക്കാം.
വാക്സിൻ പരീക്ഷണങ്ങൾ
ലിഗോസൈറ്റ് 2007-ൽ ഒരു വാക്‌സിൻ തയ്യാറാക്കുന്നുണ്ടെന്നും, അതിന്റെ ഘട്ടം 1 പരീക്ഷണങ്ങൾ ആരംഭിച്ചതായും പ്രഖ്യാപിച്ചു. അതിനുശേഷം കമ്പനി ടകെഡ ഫാർമസ്യൂട്ടിക്കൽ കമ്പനി ഏറ്റെടുത്തു. 2019 വരെയായി, ഒരു ബൈവാലന്റ് (NoV GI.1/GII.4) ഇൻട്രാമസ്‌കുലർ വാക്‌സിൻ ഘട്ടം 1 ട്രയൽ പൂർത്തിയാക്കി. 2020-ൽ ഘട്ടം 2 ബി ട്രയൽ പൂർത്തിയായി. വൈറസിന്റെ ബാഹ്യഘടനയെ അനുകരിക്കുന്നതിനായി നോറോവൈറസ് ക്യാപ്‌സിഡ് പ്രോട്ടീനുകൾ കൊണ്ട് നിർമ്മിച്ച വൈറസ് പോലുള്ള കണികയെയാണ് വാക്സിൻ ആശ്രയിക്കുന്നത്. ഈ കണികയിൽ ആർഎൻഎ ഇല്ലാത്തതിനാൽ, അത് അണുബാധയ്ക്ക് കാരണമാകില്ല.
നിലനിൽപ്പ്
നോറോവൈറസിന് മനുഷ്യ ഹോസ്റ്റിന് പുറത്ത്, ഉപരിതലവും താപനിലയും അനുസരിച്ച് വളരെക്കാലം നിലനിൽക്കാൻ കഴിയും. കഠിനവും മൃദുവായതുമായ പ്രതലങ്ങളിൽ അതിന് ആഴ്ചകളോളവും, അതുപോളെ മലിനമായ നിശ്ചല ജലത്തിൽ മസങ്ങളോ ഒരുപക്ഷേ വർഷങ്ങളോ നിലനിൽക്കാൻ വൈറസിന് കഴിയും. 2006-ലെ ഒരു പഠനത്തിൽ, മലിനീകരണം കഴിഞ്ഞ് ഏഴ് ദിവസത്തിന് ശേഷവും ഭക്ഷണം തയ്യാറാക്കാൻ ഉപയോഗിക്കുന്ന പ്രതലങ്ങളിൽ വൈറസ് അവശേഷിക്കുന്നുണ്ടെന്ന് കണ്ടെത്തി.
ചികിത്സ
നോറോവൈറസ് രോഗം ചികിത്സിക്കാൻ പ്രത്യേകമായി മരുന്ന് ഇല്ല. നോറോവൈറസ് അണുബാധയെ ആൻറിബയോട്ടിക്കുകൾ ഉപയോഗിച്ച് ചികിത്സിക്കാൻ കഴിയില്ല, കാരണം ഇത് ഒരു വൈറസാണ്. ഛർദ്ദിയിലും വയറിളക്കത്തിലും ദ്രാവകം നഷ്ടപ്പെടുന്നത് മൂലമുണ്ടാകുന്ന നിർജ്ജലീകരണം നിയന്ത്രിക്കുക ആന്റിമെറ്റിക്‌സ്, ആൻറി ഡയറിയൽസ് എന്നിവ ഉപയോഗിച്ച് രോഗലക്ഷണങ്ങൾ ലഘൂകരിക്കുക തുടങ്ങിയ നടപടികളിലൂടെ സങ്കീർണതകൾ ഒഴിവാക്കുകയാണ് ചികിത്സകളിലൂടെ ലക്ഷ്യമിടുന്നത്.
എപ്പിഡെമിയോളജി
ലഘുചിത്രം|300x300ബിന്ദു| ഇംഗ്ലണ്ടിലെയും വെയിൽസിലെയും നോറോവൈറസ് അണുബാധയുടെ റിപ്പോർട്ടുകളിലെ വാർഷിക പ്രവണത (2000-2011). ഉറവിടം: HPA ലഘുചിത്രം|300x300ബിന്ദു| ഇംഗ്ലണ്ടിലെയും വെയിൽസിലെയും നൊറോവൈറസ് അണുബാധകളുടെ ലബോറട്ടറി റിപ്പോർട്ടുകൾ 2000-2012. ഉറവിടം: HPA, NB ടെസ്റ്റിംഗ് രീതികൾ 2007-ൽ മാറ്റി ലോകമെമ്പാടുമുള്ള അക്യൂട്ട് ഗ്യാസ്ട്രോഎൻറൈറ്റിസ് കേസുകളിൽ 18 ശതമാനവും നോറോവൈറസ് കാരണമാണ് സംഭവിക്കുന്നത്. വികസിത രാജ്യങ്ങളിലും മരണനിരക്ക് കുറഞ്ഞ വികസ്വര രാജ്യങ്ങളിലും (യഥാക്രമം 20%, 19%) രോഗബാധ ഉയർന്ന മരണനിരക്ക് ഉള്ള വികസ്വര രാജ്യങ്ങളെ അപേക്ഷിച്ച് (14%) താരതമ്യേന സാധാരണമാണ്. ഹോസ്പിറ്റൽ ഇൻപേഷ്യന്റുകളെ അപേക്ഷിച്ച് (17%) സമൂഹത്തിലും ആശുപത്രി ഔട്ട്പേഷ്യന്റുകളിലും (യഥാക്രമം 24%, 20%) ഇത് കൂടുതൽ രോഗ ബാധക്ക് കാരണമാകുന്നു.
ക്രൂയിസ് കപ്പലുകളിൽ ഗ്യാസ്ട്രോഎൻറൈറ്റിസ് പകർച്ചവ്യാധികൾ ഉണ്ടാകാനുള്ള ഒരു സാധാരണ കാരണമാണ് നോറോവൈറസ്. സിഡിസി അതിന്റെ വെസൽ സാനിറ്റേഷൻ പ്രോഗ്രാമിലൂടെ യുഎസ്, വിദേശ ക്രൂയിസ് കപ്പലുകളിൽ ദഹനനാളത്തിന്റെ അസുഖം-കൂടുതലും നോറോവൈറസ് മൂലമുണ്ടാകുന്ന രോഗ ബാധകൾ രേഖപ്പെടുത്തുകയും അന്വേഷിക്കുകയും ചെയ്യുന്നു; 2015-ൽ 12 ഉം 2016 ജനുവരി1 മുതൽ മെയ് 9 വരെ 10 രോഗ ബാധകളും റിപ്പോർട്ട് ചെയ്തിട്ടുണ്ട്. ഒരു രോഗപ്പകർച്ച 25% യാത്രക്കാരെയും ചെറിയ ശതമാനം ക്രൂ അംഗങ്ങളെയും ബാധിച്ചേക്കാം.
ചരിത്രം
1968 നവംബറിൽ കുട്ടികളിൽ അക്യൂട്ട് ഗ്യാസ്ട്രോഎൻറൈറ്റിസ് പൊട്ടിപ്പുറപ്പെട്ട യുണൈറ്റഡ് സ്റ്റേറ്റ്സിലെ ഒഹായോയിലെ ബ്രോൺസൺ എലിമെന്ററി സ്കൂൾ നിലനിൽക്കുന്ന നോർവാക്ക് എന്ന സ്ഥലത്തിന്റെ പേരിലാണ് നോറോവൈറസിന് ആദ്യം "നോർവാക്ക് ഏജന്റ്" എന്ന് പേരിട്ടത് (1936 ൽ ഡെൻമാർക്കിലെ റോസ്കിൽഡിൽ ഒരു രോഗബാധ ഇതിനകം കണ്ടെത്തിയിരുന്നു. അവിടെ അത് സാധാരണയായി "റോസ്കിൽഡെ സൈജ്" അല്ലെങ്കിൽ "റോസ്കിൽഡെ അസുഖം" എന്ന് അറിയപ്പെടുന്നു). 1972-ൽ, മനുഷ്യ മല സാമ്പിളുകളിലെ ഇലക്ട്രോൺ മൈക്രോസ്കോപ്പി ഒരു വൈറസിനെ തിരിച്ചറിഞ്ഞു, അതിന് "നോർവാക്ക് വൈറസ്" എന്ന പേര് നൽകി. സമാനമായ ലക്ഷണങ്ങളുള്ള നിരവധി രോഗപ്പകർച്ചകൾ അതിനുശേഷം റിപ്പോർട്ട് ചെയ്യപ്പെട്ടിട്ടുണ്ട്. നോർവാക്ക് വൈറസ് ജീനോമിന്റെ ക്ലോണിംഗും സീക്വൻസിംഗും കാണിക്കുന്നത് ഈ വൈറസുകൾക്ക് കാലിസിവിരിഡേ കുടുംബത്തിൽ പെട്ട വൈറസുകളുമായി പൊരുത്തപ്പെടുന്ന ഒരു ജനിതക സംഘടനയുണ്ടെന്ന് ആണ്. ജനുസ്സിന്റെ "നോറോവൈറസ്" എന്ന പേരിന് ഇന്റർനാഷണൽ കമ്മിറ്റി ഓൺ ടാക്സോണമി ഓഫ് വൈറസസ് (ICTV) 2002-ൽ അംഗീകാരം നൽകി. എന്നിരുന്നാലും, രോഗം പൊട്ടിപ്പുറപ്പെടുമ്പോൾ നോറോവൈറസ് എന്ന ജനുസ്സിന് പകരം നോർവാക്ക് വൈറസ് എന്ന് പരാമർശിക്കണമെന്ന് പറഞ്ഞ് ഐസിടിവി 2011-ൽ, മാധ്യമങ്ങളെയും ദേശീയ ആരോഗ്യ അധികാരികളെയും ശാസ്ത്ര സമൂഹത്തെയും പരാമർശിച്ച് ഒരു പത്രക്കുറിപ്പും ഒരു വാർത്താക്കുറിപ്പും പ്രസിദ്ധീകരിച്ചു. ജപ്പാനിലെയും മറ്റിടങ്ങളിലെയും കുടുംബപ്പേരായ "നോറോ" ഉള്ള ആളുകൾക്ക് എതിര് ഉണ്ടാകാനുള്ള സാധ്യതയുള്ളതിനാൽ നൊറോവൈറസ് ജനുസ്സിന്റെ പേര് പുനർനാമകരണം ചെയ്യാനുള്ള ജപ്പാനിലെ ഒരു വ്യക്തിയുടെ അഭ്യർത്ഥനയോട് ഐസിടിവിയുടെ പൊതു പ്രതികരണം കൂടിയായിരുന്നു ഇത്. ഐസിടിവിയുടെ ഈ നിലപാട് പരസ്യമാക്കുന്നതിന് മുമ്പ്, കാലിസിവിരിഡേ സ്റ്റഡി ഗ്രൂപ്പിലെ അംഗങ്ങളുമായി ഐസിടിവി വ്യാപകമായി കൂടിയാലോചിക്കുകയും കേസ് ശ്രദ്ധാപൂർവ്വം ചർച്ച ചെയ്യുകയും ചെയ്തു.
"നോർവാക്ക് ഏജന്റ്", "നോർവാക്ക് വൈറസ്" എന്നിവ കൂടാതെ, ഈ വൈറസിനെ "നോർവാക്ക്-ലൈക്ക് വൈറസ്", "സ്മാൾ, റൌണ്ട്-സ്ട്രക്ചേഡ് വൈറസുകൾ" (SRSVs), സ്പെൻസർ ഫ്ലൂ, "സ്നോ മൌണ്ടേൻ വൈറസ്" എന്നീ പേരുകളിലും വിളിക്കുന്നു. നോറോവൈറസുകൾ മൂലമുണ്ടാകുന്ന രോഗങ്ങളുടെ പൊതുവായ പേരുകളിൽ "റോസ്കിൽഡ് ഇൽനസ്", "വിന്റർ വൊമിറ്റിങ് ഡിസീസ്", "വിന്റർ വൊമിറ്റിങ് ബഗ്",   "വൈറൽ ഗ്യാസ്ട്രോഎൻറൈറ്റിസ്", "അക്യൂട്ട് നോൺ ബാക്ടീരിയൽ ഗ്യാസ്ട്രോഎൻറൈറ്റിസ്" എന്നിവ ഉൾപ്പെടുന്നു.
പുറം കണ്ണികൾ
വർഗ്ഗം:ഛർദ്ദി
ബാറ്റൻബർഗ് കേക്ക്
കേക്കുമായി സാമ്യമുള്ള വലിയ കള്ളികളുള്ള പാറ്റേണുകൾ യുകെയിലെ അടിയന്തര വാഹനങ്ങളിൽ ഔദ്യോഗികമായി ഉപയോഗിക്കുന്നതിനെ ബാറ്റൻബർഗ് അടയാളങ്ങൾ എന്ന് പരാമർശിക്കുന്നു.
അവലംബം
വർഗ്ഗം:മാഴ്സിപാൻ
പിക്‌നിക്
1975-ൽ ജെ. ശശികുമാറിന്റെ സംവിധാനത്തിൽ സി.സി. ബേബിയും, വി.എം ചാണ്ടിയും ചേർന്നു നിർമ്മിച്ച ഒരു മലയാളചലച്ചിത്രമാണ് പിക് നിക്. പ്രേം നസീർ, ലക്ഷ്മി, ഉണ്ണിമേരി, അടൂർ ഭാസി തുടങ്ങിയവർ അഭിനയിച്ച ഈ സിനിമയിലെ ശ്രീകുമാരൻ തമ്പിയുടെ ഗാനങ്ങൾക്ക് എം.കെ. അർജ്ജുനൻ സംഗീതം പകർന്നു നൽകിയിരിക്കുന്നു.
ഗാനങ്ങൾ
ശ്രീകുമാരൻ തമ്പിയുടെ വരികൾക്ക് എം.കെ. അർജ്ജുനൻ ഈണം നൽകിയ 7 ഗാനങ്ങളാണ് ഈ സിനിമയിലുള്ളത്.
ചിത്രം കാണുവാൻ
വർഗ്ഗം:1975-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:പ്രേം നസീർ അഭിനയിച്ച മലയാളചലച്ചിത്രങ്ങൾ
വർഗ്ഗം:അടൂർ ഭാസി അഭിനയിച്ച മലയാളചലച്ചിത്രങ്ങൾ വർഗ്ഗം:ജെ. ശശികുമാർ സം‌വിധാനം ചെയ്ത ചലച്ചിത്രങ്ങൾ വർഗ്ഗം:എം കെ അർജ്ജുനൻ സംഗീതം നൽകിയ ചലച്ചിത്രങ്ങൾ വർഗ്ഗം:വി.പി. കൃഷ്ണൻ ചിത്രസംയോജനം ചെയ്ത ചലച്ചിത്രങ്ങൾ വർഗ്ഗം:തമ്പി-അർജുനൻ മാസ്റ്റർ ഗാനങ്ങൾ വർഗ്ഗം:ശ്രീകുമാരൻ തമ്പിയുടെ ഗാനങ്ങൾ വർഗ്ഗം:ഭാസി-ബഹദൂർ ജോഡി
ജാനക് പൽത്ത മക്കലിഗൻ
{{Infobox person }} ഇന്ത്യൻ സാമൂഹ്യ പ്രവർത്തകയാണ് ജാനക് പൽത്ത മക്കലിഗൻ. സുസ്ഥിര സാമൂഹ്യ വികസന മേഖലയിൽ പ്രവർത്തിക്കുന്ന സർക്കാരിതര സംഘടനയായ ജിമ്മി മക്കലിഗൻ സെന്റർ ഫോർ സസ്റ്റയിനബിൾ ഡെവലപ്പ്മെന്റിന്റെ വൈസ് ചെയർമാനാണ്. മധ്യപ്രദേശിലെ ഇൻഡോർ കേന്ദ്രീകരിച്ചാണ് പ്രവർത്തിക്കുന്നത്. സാമൂഹ്യ സേവന മേഖലകളിലെ സംഭാവനകൾക്ക് 2015 ലെ പത്മശ്രീ പുരസ്കാരം  ലഭിച്ചു. ഗ്രാമീണ വനിതകൾക്കു വേണ്ടി പ്രവർത്തിക്കുന്ന ബാർലി ഡെവലപ്പ്മെന്റ് ഇൻസ്റ്റിറ്റ്യൂട്ട് ഫോർ റൂറൽ വിമനിന്റെ മുൻ ഡയറക്ടറാണ്.
അവലംബം
വർഗ്ഗം:പത്മശ്രീ പുരസ്കാരം ലഭിച്ചവർ വർഗ്ഗം:ഇന്ത്യയിലെ സാമൂഹ്യപ്രവർത്തകർ വർഗ്ഗം:1948-ൽ ജനിച്ചവർ
സൈറ വാസിം
സൈറ വാസിം (ജനനം 23 ഒക്ടോംബർ 2000) ) ഇന്ത്യൻ ചലച്ചിത്രരംഗത്തിലെ കാഷ്മീരിൽ നിന്നുള്ള ബാല അഭിനേത്രിയാണ്. 2016-ലെ കായികരംഗത്തെ  സംബന്ധിക്കുന്ന  ജീവചരിത്ര ഹിന്ദി സിനിമയായ ദംഗൽ   എന്ന ചലച്ചിത്രത്തിലൂടെയാണ് ആദ്യമായി അരങ്ങിൽ അഭിനയ രംഗത്തെത്തിയത്.  2017-ലെ സീക്രട്ട് സൂപ്പർസ്റ്റാർ എന്ന ചലച്ചിത്രം ഹൈയസ്റ്റ് ഗ്രോസ്സിംഗ് ഇന്ത്യൻ ഫിലിമിൽ എക്കാലത്തേയ്ക്കുമുള്ള റാങ്ക് നേടികൊടുത്തിരുന്നു. അഞ്ചുവർഷം ബോളിവുഡിൽ നിറഞ്ഞുനിന്ന ശേഷം സൈറ അഭിനയരംഗത്തുനിന്ന് പിന്മാറിയിരുന്നു.
പുറത്തേയ്ക്കുള്ള കണ്ണികൾ
വർഗ്ഗം:2000-ൽ ജനിച്ചവർ വർഗ്ഗം:ഹിന്ദി ചലച്ചിത്രനടിമാർ
ഭഗവതി ചരൺ വോഹ്റ
ഒരു പ്രത്യയശാസ്ത്രജ്ഞൻ, സംഘാടകൻ, പ്രഭാഷകൻ, പ്രചാരകൻ എന്നിവയായിരുന്ന ഭഗവതി ചരൺ വോഹ്റ  (1904 ജൂലൈ 4 - 28 മേയ് 1930) ഹിന്ദുസ്ഥാൻ സോഷ്യലിസ്റ്റ് റിപ്പബ്ലിക്കൻ അസോസിയേഷനുമായി ബന്ധപ്പെട്ട ഒരു വിപ്ലവകാരിയായിരുന്നു.
വിപ്ലവ ജീവിതം
1921 -ൽ സത്യാഗ്രഹ പ്രസ്ഥാനത്തിൽ ചേരാൻ വോഹ്റ കോളേജുപേക്ഷിച്ചു. പ്രക്ഷോഭം അവസാനിച്ചതിനുശേഷം അദ്ദേഹം ലാഹോറിലെ നാഷണൽ കോളേജിൽ ബിരുദാനന്തര ബിരുദം നേടി. അവിടെ അദ്ദേഹം വിപ്ലവപ്രസ്ഥാനത്തിലേക്ക് തിരിയുകയായിരുന്നു. ഭഗത് സിംഗ്, സുഖ് ദേവ് എന്നിവരോടൊപ്പം റഷ്യൻ സോഷ്യലിസ്റ്റ് വിപ്ലവത്തിന്റെ മാതൃകയിൽ ഒരു പഠനയാത്ര ആരംഭിച്ചു.
വോഹ്റ നല്ല വായനക്കാരനായിരുന്നു. അദ്ദേഹം പ്രവർത്തിച്ച സംഘടനകളുടെ പ്രവർത്തനവേഗതയിൽ ബൗദ്ധിക പ്രത്യയശാസ്ത്രത്തെ സ്വാധീനിക്കുന്നതിൽ അദ്ദേഹം മുഖ്യ പങ്കുവഹിച്ചു. ജാതി മുൻധാരണകളാൽ സ്വാധീനിക്കപ്പെടുകയും ഹിന്ദു-മുസ്ലീം ഐക്യത്തിനായി പ്രവർത്തിക്കുകയും ചെയ്തു. സോഷ്യലിസ്റ്റ് തത്ത്വങ്ങൾ ഉപയോഗിച്ചു ദരിദ്രരുടെ ഉന്നമനത്തിനും അദ്ദേഹം ശ്രമിച്ചു.
1926- ൽ നൗജവാൻ ഭാരത് സഭാ വിപ്ലവ സംഘടന രൂപീകരിച്ചപ്പോൾ അദ്ദേഹം സംഘടനയുടെ പ്രചാരണ സെക്രട്ടറിയായി നിയമിതനായി. 1928 ഏപ്രിൽ 6 ന്, വോഹ്റയും ഭഗത്സിങ്ങും നൗജവാൻ ഭാരത് സഭയുടെ മാനിഫെസ്റ്റോ തയ്യാറാക്കി. സ്വാതന്ത്ര്യത്തിന്റെ ലക്ഷ്യം കൈവരിക്കുന്നതിനുള്ള ഏകമാർഗ്ഗമെന്ന നിലയിൽ, "സേവനം, കഷ്ടപ്പാടുകളും, ത്യാഗവും" എന്ന മുദ്രാവാക്യമായി യുവ ഇൻഡ്യക്കാരെ പ്രോത്സാഹിപ്പിക്കുകയുണ്ടായി.
1928 സെപ്തംബറിൽ നിരവധി വിപ്ലവകാരികൾ ദില്ലിയിലെ ഫിറോസ്ഷ കോട്ല ഗ്രൗണ്ടിൽ കണ്ടുമുട്ടി. ഹിന്ദുസ്ഥാൻ റിപ്പബ്ലിക്കൻ അസോസിയേഷൻ ഹിന്ദുസ്ഥാൻ സോഷ്യലിസ്റ്റ് റിപ്പബ്ലിക്കൻ അസോസിയേഷൻ (എച്ച്.എസ്.ആർ.എ.) ചന്ദ്രശേഖർ ആസാദിന്റെ നേതൃത്വത്തിൽ പുന: സംഘടിപ്പിച്ചു. വോഹ്റയെ പ്രോപഗണ്ട സെക്രട്ടറിയായി നിയമിക്കുകയും HSRA മാനിഫെസ്റ്റോ തയ്യാറാക്കുകയും ചെയ്തു. അത് കോൺഗ്രസിന്റെ ലാഹോർ സെഷന്റെ സമയത്ത് വിതരണം ചെയ്യപ്പെട്ടു. ജെ.പി. സോണ്ടേഴ്സ് കൊല്ലപ്പെടുകയും, സിംഗ്, ബതുകേശ്വർ ദത്ത് എന്നിവർ സെൻട്രൽ അസംബ്ളി ഹാളിൽ ബോംബുകൾ എറിയുകയും ചെയ്തു.
ബോംബിൻറെ തത്ത്വചിന്ത 1929 -ൽ അദ്ദേഹം ലാഹോറിലെ നമ്പർ 69, കാശ്മീർ ബിൽഡിംഗ് മുറി വാടകക്കെടുത്ത് ഒരു ബോംബ് ഫാക്ടറിയായി ഉപയോഗിച്ചു. 1929 ഡിസംബർ 23 നു വൈസ്രോയി ലോർഡ് ഇർവിൻ സഞ്ചരിച്ചിരുന്ന ഡൽഹി-ആഗ്ര റെയിൽവേ ലൈനിൽ ട്രെയിൻ സ്ഫോടനം നടത്തുകയും ചെയ്തു. വൈസ്രോയി അപകടത്തിൽ നിന്നും രക്ഷപെട്ടു. മഹാത്മാ ഗാന്ധി 'ദ കൾട്ട് ഓഫ് ബോംബ്' എന്ന ഗ്രന്ഥത്തിലൂടെ വിപ്ലവപ്രവർത്തനത്തെ അപലപിക്കാൻ ശ്രമിച്ചു.
ഗാന്ധിയുടെ ലേഖനത്തിനു മറുപടിയായി വോറ ആസാദുമായി കൂടിയാലോചിച്ച് ദ ഫിലോസഫി ഓഫ് ബോംബ് എന്ന ഒരു ലേഖനം എഴുതി. അതിൽ മുന്നോട്ട് വരാൻ യുവാക്കളെ അദ്ദേഹം ക്ഷണിച്ചു.
മരണം
1930 മേയ് 28 ന് രവി നദീതടത്ത് ഒരു ബോംബ് പരീക്ഷിക്കുന്നതിനിടെ ലാഹോറിൽ വച്ച് വോഹ്റ മരിച്ചു. ലാഹോർ ഗൂഢാലോചനാ കേസിൽ വിചാരണയ്ക്കിടെ സിംഗിനെയും മറ്റുള്ളവരെയും രക്ഷിക്കുന്നതിന് ഉപകരണം ആവശ്യമായിരുന്നുവെങ്കിലും ടെസ്റ്റിന്റെ സമയത്ത് അത് പൊട്ടിത്തെറിക്കുകയായിരുന്നു. അദ്ദേഹത്തിന് മാരകമായ മുറിവേൽക്കുകയും ചെയ്തു.
വോഹ്റയുടെ ഭാര്യയും മകൻ സച്ചീന്ദ്ര വോറയും അതിജീവിച്ചു.
യാൺഘ്വെ
നിയാങ്ഷെവെ എന്നുമറിയപ്പെടുന്ന യാൺഘ്വെ ബർമീസ് ഭാഷയിൽ മ്യാന്മറിലെ ഇന്നത്തെ ഒരു ഷാൻ സംസ്ഥാനമായിരുന്നു. ദക്ഷിണ ഷാൻ സംസ്ഥാനങ്ങളിൽ ഏറ്റവും പ്രധാനമായിരുന്നു അത്. യാൺഘ്വെയിൽ ഇൻലെ ലേക് ഉൾപ്പെട്ടിരുന്നു. ഭരണകൂടത്തിന്റെ തലസ്ഥാനം വടക്കൻ ഭാഗത്ത് സ്ഥിതിചെയ്യുന്ന തായ്ങ്ഗി ആണ്. ബ്രിട്ടീഷ് ഗവൺമെൻറ് ഏജന്റ്, തെക്കൻ ഷാൻ സംസ്ഥാനങ്ങളുടെ സൂപ്രണ്ട്, തായ്ങ്ഗിയിലാണ് താമസിച്ചിരുന്നത്. രാജാവിന്റെ കൊട്ടാരം യാൺഘ്വെയിലായിരുന്നു.
ഭഗവതി ചരൺ വോഹ്റ
അവലംബം
വർഗ്ഗം:1903-ൽ ജനിച്ചവർ വർഗ്ഗം:1930-ൽ മരിച്ചവർ വർഗ്ഗം:ഇന്ത്യൻ വിപ്ലവകാരികൾ
യാൺഘ്വെ
ചരിത്രം
വളരെ പുരാതനമായ പാരമ്പര്യം അനുസരിച്ച് കംബോസാരത്യഹ എന്ന സ്ഥലത്ത് മുമ്പൊരു രാജ്യം ഉണ്ടായിരുന്നു. 1359 ൽ ങ ടൗങ്, ങ നൗങ് രണ്ട് എന്നീ രണ്ട് ഐതിഹാസിക സഹോദരന്മാർ സ്ഥാപിച്ച നഗരത്തിന് യാൺഘ്വെ നഗരം എന്ന പേരും നല്കി. ടാവോയ് (ഡാവീ) നിന്ന് വന്ന ഈ പ്രദേശം ഭരിച്ചിരുന്ന ഒരു രാജകുമാരന് തലസ്ഥാനം പണിയാൻ അനുവദിക്കപ്പെട്ടു. സഹോദരന്മാർ ടാവോയ് നിന്ന് 36 കുടുംബങ്ങളെ കൊണ്ടുവന്നു പുതിയ പട്ടണത്തിൽ പാർപ്പിച്ചു.
മനങ്, മൗസൺ, ലോയിമാ, ലോയി -യി, നാംഖായി എന്നിവയെ യാൺഘ്വെയുടെ ഉപസംസ്ഥാനത്തിൽ ഉൾപ്പെടുത്തിയിരിക്കുന്നു. ചരിത്രത്തിൽ ഈ സംസ്ഥാനത്തിലെ ഭൂരിഭാഗം ജനങ്ങളും ഇന്ത, പ-ഒ, ദാനു, ഷാൻ, ടൗങ്ഗ്യോ എന്നീ ജനവിഭാഗങ്ങൾ ആണ്. 1887-ൽ ബ്രിട്ടീഷ് രക്ഷാധികാരിയുടെ നില ഔദ്യോഗികമായി അംഗീകരിച്ചു.
യാൺഘ്വെയുടെ അവസാന സയോഫയും ബർമയൂണിയന്റെ ആദ്യ പ്രസിഡൻറുമായിരുന്ന സാവോ ഷിവ് തൈക്. വടക്കൻ ഹ്സെൻവി രാജകുടുംബത്തിലെ സവോ നാങ് ഹീം ഖാംനെ ആണ് വിവാഹം ചെയ്തത്. യാൺഘ്വെ പട്ടണത്തിലെ ഹൗ എന്ന വസതി ഇപ്പോൾ "ബുദ്ധ മ്യൂസിയം" ആണ്.
സവോ നാങ് ഹീം ഖാം
സാവോ നാങ് ഹിരിൻ ഖാം എന്നുമറിയപ്പെടുന്ന ദാവെ ഹീൻ ഖാം (26 മേയ് 1916 - ജനുവരി 17, 2003) യാൻഗ്വെയിലെ ഷാൻ സംസ്ഥാനത്തിലെ ഏറ്റവും പ്രധാന മഹാദേവി ആയിരുന്നു. അവരുടെ ഭർത്താവ് സാവോ ഷിവ് തൈക് യാൺഘ്വെയിലെ 23-ാമത്തെയും അവസാനത്തെയും സയോഫ ആയിരുന്നു. ഇദ്ദേഹം ബർമ്മയുടെ ആദ്യ പ്രസിഡന്റായപ്പോൾ സാവോ മ്യാൻമാറിലെ ആദ്യവനിതയായി. അവർക്ക് അഞ്ച് മക്കൾ ഉണ്ടായിരുന്നു. അവരുടെ സഹോദരൻ 66-ാമത്തെയും സംസ്ഥാനത്തിലെ അവസാനത്തെയും സയോഫയും ആയിരുന്നു.
ഭരണാധികാരികൾ
യാൺഘ്വെവിലെ ഭരണാധികാരികൾ സയോഫ എന്ന സ്ഥാനപ്പേര് വഹിച്ചു; അവരുടെ ആചാരങ്ങൾ കംബാസാരഹ്ട്ട തിരി പാവാരംഹൗവാന്ത തുഡമോറസ ആയിരുന്നു, ബ്രിട്ടീഷ് അധികാരികൾ അവർക്ക് 9-തോക്കുകൾ സല്യൂട്ട് നൽകി
പരമ്പരാഗത രാജകീയ ചടങ്ങുകൾ
യാൺഘ്വെയുടെ മുൻ സയോഫ, മ്യാൻമറിൽ (മുമ്പ് ബർമ) ഷാൻ സംസ്ഥാനത്തിലെ ഒരു പ്രധാന ബുദ്ധമത കേന്ദ്രമായ ഇൻലെ തടാകത്തിൽ സ്ഥിതിചെയ്യുന്ന ഹപ്പാങ് ഡോ യു പഗോഡയിലെ വാർഷിക ഉത്സവസമയത്ത് നാല് ബുദ്ധപ്രതിമകളെ സ്വാഗതം ചെയ്യുകയുണ്ടായി. പതിനെട്ടുദിവസത്തെ പാഗോഡ ഉത്സവത്തെ ഈ കാലയളവിൽ ബുദ്ധ ചിത്രങ്ങൾ വഹിക്കുന്ന ഒരു ഹിന്ത പക്ഷിയായി രൂപകൽപ്പന ചെയ്ത് ഇൻലേ തടാകത്തിനരികിൽ ബോട്ടുകളിൽ സ്ഥാപിച്ചു. വിസ്തൃതമായി അലങ്കരിച്ച ബാർജ് അനിയന്ത്രിതമായ ലെഗ്റോളറുള്ള പല ബോട്ടുകളെയും മറ്റ് ബോട്ടുകളെയും ഒരുമിച്ച് ചേർത്ത് അണിയിക്കുകയായിരുന്നു. ഒരു വലിയ ഉദ്ഘാടന ചടങ്ങ് കൊട്ടാരത്തിലോ, ഹാളിലോ, കിഴക്കെ കവാടത്തിലോ, രാജകീയ ബാർജിയിൽ നിന്നും എടുക്കുന്ന പ്രതിബിംബങ്ങൾ ഏതാനും മണിക്കൂറുകൾ മാത്രമേ ഇവിടെ സൂക്ഷിക്കുകയുള്ളൂ. ഇപ്പോഴും ഈ ഉത്സവം നടക്കുന്നുണ്ട്, പക്ഷേ പ്രതിബിംബങ്ങൾ സന്ദർശനത്തെ മറികടന്ന് നേരിട്ട് ക്ഷേത്രത്തിലേക്ക് കൊണ്ടുപോവുന്നു.
ലാ പെറ്റൈറ്റ് നിക്കോയിസ്
വിവരണം
അരഭാഗം മുതലുള്ള ഒരു പെൺകുട്ടി മുക്കാൽ ഭാഗം തിരിഞ്ഞിരിക്കുന്നതായി പെയിന്റിംഗിൽ കാണാം. തവിട്ടുനിറത്തിലുള്ള കണ്ണുകളോടെ അവൾ കാഴ്ചക്കാരനെ തുറിച്ചുനോക്കുന്നു. അവളുടെ കൈകൾ കാൽമുട്ടിന്റെ തലത്തിൽ മറ്റൊന്നിൽ അമർന്നിരിക്കുന്നു. കാറ്റിൽ പറക്കുന്ന തവിട്ടുനിറത്തിലുള്ള നീണ്ട മുടി, ഇടത് ചെവിയിൽ ഒരു കമ്മൽ (ഒന്നുമാത്രം കാണാവുന്നത് ), ലിപ്സ്റ്റിക്ക്, ബട്ടൺഹോളിൽ റോസാപ്പൂ കൊണ്ട് അലങ്കരിച്ച ഇരുണ്ട നീല ടോപ്പ്, പച്ച നിറത്തിലുള്ള പാവാട എന്നിവ ധരിച്ചിരിക്കുന്നു. അവളുടെ പിന്നിൽ, മറവില്ലാതെ വരച്ച പർവതപ്രദേശം ഇടത് വശത്ത് തിരിച്ചറിയാൻ കഴിയുന്ന മരങ്ങളുടെ ചില രൂപങ്ങൾ എന്നിവ വരച്ചിരിക്കുന്നു.
അവലംബം
വർഗ്ഗം:സ്ത്രീകളുടെ ചിത്രങ്ങൾ
ദി റെവെനെന്റ്
അലെജാൻദ്ദ്രൊ ജി. ഇന്ന്യരിററ്റു സംവിധാനം ചെയ്ത ഒരു അമേരിക്കൻ സിനിമയാണ് The Revenant, (ഉയിർത്തെഴുന്നേൽപ്പ്), 2015. മനുഷ്യൻ നിയമം കൈയ്യിൽ എടുക്കുന്നതെങ്ങനെ അല്ലെങ്കിൽ കാട്ടുനീതിയെ പ്രതിനിധാനം ചെയ്യുന്നതാണ്‌ പ്രമേയം. മാർക്ക് എൽ.സ്മിത്തും ഇന്ന്യരിററ്റുമാണ് തിരക്കഥ എഴുതിയിരിക്കുന്നത്. മൈക്കിൾ പുൻകെ എന്ന അമേരിക്കൻ നോവലിസ്റ്റിന്റെ ഇതേ പേരിലുള്ള നോവലിനെ ആസ്പദമാക്കിയാണ് ഈ കഥ. 1823 -ൽ മൃഗങ്ങളെ വേട്ടയാടി, അതിർത്തിയിൽ ജീവിച്ചിരുന്ന ഹ്യൂ ഗ്ലാസ്‌ എന്ന വ്യക്തിയുടെ അനുഭവങ്ങൾ ആണ് കഥക്ക് ആധാരം. ഇപ്പോൾ മൊണ്ടാന ഒപ്പം തെക്കൻ ഡക്കോട്ട എന്നറിയപ്പെടുന്ന സ്ഥലം. ലിയോനാർഡോ ഡികാപ്രിയോ, ഗ്ലാസ്‌ എന്ന മുഖ്യ കഥാപാത്രത്തെ അവതരിപ്പിക്കുന്നു. ഒപ്പം സഹനടന്മാരായി ടോം ഹാർഡി, ടോമ്ഹ്നൽ ഗ്ലീസൺ, പിന്നെ  വിൽ പൗൽറ്റെർഉം ഉണ്ട്. <div style="z-index: 2; opacity: 1; margin-left: 377px; margin-top: 393px;" class="gr-textarea-btn " data-grammarly-reactid=".2">
അവലംബം
വർഗ്ഗം:അമേരിക്കൻ ചലച്ചിത്രങ്ങൾ വർഗ്ഗം:2015-ലെ ചലച്ചിത്രങ്ങൾ
മൗനി റോയ്
മൗനി റോയ് (ജനനം 28 സെപ്റ്റംബർ 1985) ഒരു ഇന്ത്യൻ അഭിനേത്രിയാണ്, അവർ പ്രധാനമായും ഹിന്ദി സിനിമകളിലും ഹിന്ദി ടെലിവിഷനിലും പ്രവർത്തിക്കുന്നു. ക്യുങ്കി സാസ് ഭി കഭി ബഹു തി (2006) എന്ന ചിത്രത്തിലൂടെ അഭിനയരംഗത്തേക്ക് കടന്നു. നാഗിൻ(മലയാളത്തിൽ നാഗകന്യക) (2015-2016) എന്ന അമാനുഷിക ത്രില്ലർ പരമ്പരയും അതിന്റെ രണ്ടാം ഭാഗമായ നാഗിൻ 2 ലും (2016-2017) രൂപം മാറ്റുന്ന സർപ്പമായി അഭിനയിച്ചതിന് ശേഷം റോയ് ഏറ്റവും കൂടുതൽ പ്രതിഫലം വാങ്ങുന്ന ഹിന്ദി ടെലിവിഷൻ നടിമാരിൽ ഒരാളായി. ഇന്ത്യൻ ടെലിവിഷൻ അക്കാദമി അവാർഡുകളും ഗോൾഡ് അവാർഡുകളും ഉൾപ്പെടെ വിവിധ അവാർഡുകൾ നേടിയിട്ടുണ്ട്.
പുറംകണ്ണികൾ
വർഗ്ഗം:1985-ൽ ജനിച്ചവർ വർഗ്ഗം:ഹിന്ദി ചലച്ചിത്രനടിമാർ വർഗ്ഗം:ഇന്ത്യൻ ചലച്ചിത്ര നടിമാർ
ഹിഷാം അബ്ദുൽ വഹാബ്
ഒരു ഇന്ത്യൻ സംഗീത സംവിധായകനാണ് ഹിഷാം അബ്ദുൽ വഹാബ് (ജനനം: ഒക്ടോബർ 14, 1990) സംഗീത നിർമ്മാതാവ്, ഗായകൻ, ഓഡിയോ എഞ്ചിനീയർ എന്നീ നിലകളിൽ അറിയപ്പെടുന്നു. സാമി യൂസുഫ് ഇന്റെ സംഗീത ആൽബം ഖദം ബിദാ യിലെ മ്യൂസിക് കമ്പോസിങ് ഹിഷാമിനെ പ്രസിദ്ധനാക്കി, മലയാളത്തിലെ അറിയപ്പെടുന്ന പിന്നണിഗായകൻ കൂടിയാണ് ഹിഷാം.
ജീവിതരേഖ
സൗദി അറേബ്യയുടെ തലസ്ഥാന നഗരമായ റിയാദിലാണ് സയ്യിദ് ഹിഷാം അബ്ദുൽ വഹാബ് ജനിച്ചത്.വളരെ ചെറുപ്പത്തിൽ തന്നെ സംഗീതത്തിൽ താൽപര്യം കാണിക്കുകയും കർണാടക, ഹിന്ദുസ്ഥാനി ശാസ്ത്രീയ സംഗീതത്തിൽ പ്രൊഫഷണൽ പരിശീലനം നേടുകയും ചെയ്തു. എട്ടാമത്തെ വയസ്സിൽത്തന്നെ പാടാൻ തുടങ്ങിയ അദ്ദേഹം 11 വയസ്സുള്ളപ്പോൾ പിയാനോ ഉപയോഗിച്ചു തുടങ്ങി. ആഇശത് സഫ ഭാര്യയാണ്.
വിദ്യാഭ്യാസം
റിയാദ് അന്താരാഷ്ട്ര ഇന്ത്യൻ സ്കൂൾഇൽ നിന്ന് നിന്ന് സ്കൂൾ വിദ്യാഭ്യാസത്തിനുശേഷം, SAE Institute ഇൽ നിന്ന് ഓഡിയോ പ്രൊഡക്ഷനിൽ ആർട്സ് ബിരുദം നേടുകയും, ഓഡിയോ എൻജിനീയറിങ് ഡിപ്ലോമ  കരസ്ഥമാക്കുകയും ചെയ്തു.
സംഗീതരംഗത്ത്
ഐഡിയ സ്റ്റാർ സിംഗർ എന്ന റിയാലിറ്റി ഷോയുടെ ഭാഗമായി 2007 ൽ ഹിഷാം ഇന്ത്യയിലെത്തി, ഇത് ഹിഷാമിന്റെ അരങ്ങേറ്റമായിരുന്നു. പിന്നീട് മ്യൂസിക് കംപോസിങ്ങിലേക്ക് കൂടി അദ്ദേഹം ശ്രദ്ധ കേന്ദ്രീകരിച്ചു. അതിന് മുമ്പ് കുറച്ചുകാലം ദുബായിൽ ഓഡിയോ എഞ്ചിനീയറായി ജോലി നോക്കി.
റെക്കോർഡിംഗ് കരിയർ
2013 ൽ ഓഫ്‌ലൈൻ ക്രിയേഷൻസ് നിർമ്മിച്ച മേരി ദുആ ആയിരുന്നു ഹിഷാമിന്റെ ആദ്യ റെക്കോർഡിംഗ് പ്രോജക്റ്റ്. ആൻഡാന്റ് റെക്കോർഡ്സ് അവരുടെ റെക്കോർഡ് ലേബലിനായി കരാർ ഒപ്പിട്ടത് ഒരു വഴിത്തിരിവായിരുന്നു. അദ്ദേഹത്തിന്റെ ആദ്യ ആൽബം ഖദം ബിദ (സ്റ്റെപ്പ് ഫോർവേഡ്), സാമി യൂസഫ് നിർമ്മിച്ച് 2015 ൽ പുറത്തിറങ്ങി.
അതേ വർഷം സാൾട്ട് മാംഗോ ട്രീ എന്ന ചിത്രത്തിലൂടെ സംഗീത സംവിധായകനായി അദ്ദേഹം മലയാള ചലച്ചിത്രമേഖലയിലേക്ക് കടന്നു. ബോളിവുഡ് ചിത്രത്തിന്റെ സംഗീതസംവിധായകനായി അരങ്ങേറ്റം കുറിക്കുന്ന മേരാ ഇന്ത്യ എന്ന ചലച്ഛിത്രം 2019 ൽ റിലീസ് ചെയ്യും. നിരവധി പ്രശസ്ത സംഗീതജ്ഞരോടൊപ്പം പ്രവർത്തിക്കുകയും നിരവധി ഇന്ത്യൻ സിനിമകൾക്ക് ശബ്ദം നൽകുകയും ചെയ്തു.
അവലംബം
വർഗ്ഗം:ആലപ്പുഴ ജില്ലയിൽ ജനിച്ചവർ വർഗ്ഗം:ഇന്ത്യൻ മുസ്ലിങ്ങൾ വർഗ്ഗം:ഇന്ത്യൻ പുരുഷ ഗാനരചയിതാക്കൾ വർഗ്ഗം:മലയാളചലച്ചിത്രപിന്നണിഗായകർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:1990-ൽ ജനിച്ചവർ
ക്ലിനിക്കൽ ട്രയൽസ് റജിസ്ട്രി - ഇന്ത്യ
ക്ലിനിക്കൽ ട്രയൽസ് രജിസ്ട്രി ( സിടിആർഐ ) ഇന്ത്യൻ ഗവൺമെന്റിന്റെ ഔദ്യോഗിക ക്ലിനിക്കൽ ട്രയൽ രജിസ്ട്രിയാണ്. ഇന്ത്യൻ കൗൺസിൽ ഓഫ് മെഡിക്കൽ റിസർച്ചിന്റെ നാഷണൽ ഇൻസ്റ്റിറ്റ്യൂട്ട് ഓഫ് മെഡിക്കൽ സ്റ്റാറ്റിസ്റ്റിക്സ് 2007 ജൂലൈ 20 നാണ് സിടിആർഐ സ്ഥാപിച്ചത്. ഇന്ത്യയിൽ ക്ലിനിക്കൽ പരീക്ഷണങ്ങൾ നടത്തുന്ന ഏതൊരാളും ഗവേഷണ പങ്കാളികളെ ചേർക്കുന്നതിന് മുമ്പായി മുൻകൂട്ടി രജിസ്റ്റർ ചെയ്യണമെന്ന് സെൻട്രൽ ഡ്രഗ്സ് സ്റ്റാൻഡേർഡ് കൺട്രോൾ ഓർഗനൈസേഷൻ 2009 മുതൽ അനുശാസിക്കുന്നു.
ചരിത്രം
2004ൽ ദി ഇൻർനാഷനൽ കമ്മിറ്റി ഓഫ് മെഡിക്കൽ ജേണൽ എഡിറ്റേഴ്സ് ഐസിഎംജെ റെക്കമന്റേഷൻസ് പുറത്തിറക്കി. അതു പ്രകാരം ഗവേഷകർ റജിസ്റ്റർ ചെയ്ത ക്ലിനിക്കൽ ഗവേഷണങ്ങൾ മാത്രമേ മെഡിക്കൽ ജേണലുകൾ പ്രസിദ്ധീകരിക്കാവൂ. . ഇതിന് ലോകവ്യാപകമായ പ്രത്യാഘാതമാണുണ്ടായിരുന്നത്. ഇതിനെത്തുടർന്നാണ് ഇന്ത്യയിൽ ക്ലിനിക്കൽ ട്രയൽസ് രജിസ്ട്രി ആരംഭിക്കാനുള്ള ചർച്ചകൾ ആരംഭിച്ചത്.
ഇന്ത്യൻ കൗൺസിൽ ഓഫ് മെഡിക്കൽ റിസർച്ച് 2007 ജൂലൈ 20 നാണ് സിടി‌ആർ‌ഐ സ്ഥാപിച്ചത്. 2007 അവസാനത്തോടെ രജിസ്ട്രി 31 പരീക്ഷണങ്ങളെ സൂചികയിലാക്കി. 2008 ഫെബ്രുവരിയിൽ ഇന്ത്യയിലെ മെഡിക്കൽ ജേണലുകളുടെ വിവിധ എഡിറ്റർമാർ രജിസ്റ്റർ ചെയ്യാത്ത ഏതെങ്കിലും ക്ലിനിക്കൽ ട്രയലിനെക്കുറിച്ച് ലേഖനങ്ങൾ പ്രസിദ്ധീകരിക്കുന്നത് ഒഴിവാക്കാമെന്ന് പ്രതിജ്ഞയെടുത്തു.
ഗവേഷണം
ഫലങ്ങളുടെ തെരഞ്ഞെടുത്ത റിപ്പോർട്ടിംഗും ഗവേഷണത്തിന്റെ തനിപ്പകർപ്പും തടയുന്നതിൽ സിടി‌ആർഐക്ക് കഴിഞ്ഞെന്ന് 2018 ലെ ഒരു പ്രബന്ധം അഭിപ്രായപ്പെട്ടു. അതോടൊപ്പ്ം രോഗികളെയും പൊതുജനങ്ങളെയും ശാക്തീകരിക്കുകയും നിലവിലുള്ളതും പഴയതുമായ പരീക്ഷണങ്ങളെക്കുറിച്ച് എത്തിക്സ് കമ്മറ്റികളേയും ഗവേഷകരെ വിവരങ്ങൾക്ക് അറിയിക്കുകയും ചെയ്യുന്നു.
ബി.വി. കേസ്കർ
ബാലകൃഷ്ണ വിശ്വനാഥ് കേസ്കർ (1903 - 28 ആഗസറ്റ് 1984) എന്ന ബി.വി. കേസ്കർ ഒരു ഇന്ത്യൻ രാഷ്ട്രീയ നേതാവും, സ്വാതന്ത്ര്യ സമര സേനാനിയും ആയിരുന്നു. കേന്ദ്ര വാർത്താവിനിമയ-പ്രക്ഷേപണ വകുപ്പു മന്ത്രിയായി 1952 - 1962 കാലഘട്ടത്തിൽ സേവനം അനുഷ്ഠിച്ച അദ്ദേഹം സ്വാതന്ത്ര്യാനന്തര ഭാരതത്തിൽ ഏറ്റവും കൂടുതൽ കാലം ആ വകുപ്പ് കൈകാര്യം ചെയ്ത മന്ത്രിയായിരുന്നു. ആകാശവാണിയിലൂടെ ശാസ്ത്രീയ സംഗീതത്തെ ശ്രോതാക്കൾക്കിടയിൽ പ്രചരിപ്പിക്കുവാനും, വാദ്യവൃന്ദം എന്ന പദ്ധതിയിലൂടെ ഒരു ദേശീയ വാദ്യമേള സംഘത്തെ വാർത്തെടുക്കുവാനും നടത്തിയ ശ്രമങ്ങൾക്ക് അദ്ദേഹം ഓർമിക്കപെടുന്നുവെങ്കിലും, ഹിന്ദി സിനിമാ ഗാനങ്ങൾ, ക്രിക്കറ്റ്‌ കമന്ററി, ഹാർമോണിയം എന്നിവയെ ആകാശവാണിയിൽ നിന്നും നിരോധിക്കുവാനും കേസ്കറായിരുന്നു കാരണക്കാരൻ. പിൽകാലത്ത് ദേശീയ പുസ്തക ട്രസ്റ്റിന്റെ അധ്യക്ഷനായി.
ജീവിതരേഖ
മഹാരാഷ്ട്രയിലെ പൂനെയിൽ വിശ്വനാഥ് കേസ്കറുടെ പുത്രനായി 1903 -ഇൽ സംജാതനായ അദ്ദേഹം, കാശി വിദ്യാപീഠം, സോർബോൺ സർവ്വകലാശാല എന്നിവിടങ്ങളിൽ നിന്നു വിദ്യാഭ്യാസം പൂർത്തീകരിച്ചു. സോർബോണിൽ നിന്നും രാഷ്ട്രതന്ത്രത്തിൽ ഡോക്ടറേറ്റ് ലഭിച്ചു. ബനാറസിലെ സംസ്ക്രത വിദ്യാപീഠത്തിൽ അദ്ധ്യാപകനായി പ്രവർത്തിച്ചു. ധ്രുപദ് സംഗീതം ഹരി നാരായൺ മുഖർജിയുടെ കീഴിൽ അഭ്യസിച്ചു.
1921 - ഇൽ നിസ്സഹകരണ പ്രസ്ഥാനകാലത്ത്, ഇന്ത്യൻ നാഷണൽ കോൺഗ്രസിൽ അംഗമായ കേസ്കർ പിൽകാലത്ത് അതിന്റെ വിദേശകാര്യ വിഭാഗത്തിന്റെ സെക്രട്ടറിയായി. 1946 - ഇൽ കോൺഗ്രസ്‌ പാർട്ടിയുടെ ജെനറൽ സെക്രട്ടറിയായിരുന്നു. ഭാരതത്തിന്റെ ഭരണഘടനാ നിർമ്മാണ സഭയിൽ ഐക്യ പ്രവിശ്യകളിൽ നിന്നും അംഗമായി.
സ്വാതന്ത്ര്യാനന്തരം വിദേശകാര്യ, റെയിൽവേ മന്ത്രാലയങ്ങളിൽ 1948-1952 കാലഘട്ടത്തിൽ സഹമന്ത്രിയായിരുന്നു. 1952-ൽ സുൽത്താൻപൂരിൽ നിന്നുള്ള പാർലമെന്റംഗമായി. 1957-ലെ തിരഞ്ഞെടുപ്പിൽ മുസാഫിർഖാന മണ്ഡലത്തെ ലോക് സഭയിൽ പ്രതിനിധീകരിച്ചു. 1952 - 1962 കാലയളവിൽ കേന്ദ്ര വാർത്താവിനിമയ-പ്രക്ഷേപണ വകുപ്പു മന്ത്രിയായിരുന്നു.
സ്വതന്ത്ര ഭാരതത്തിലെ മൂന്നാമത്തെ വാർത്താവിനിമയ-പ്രക്ഷേപണ വകുപ്പു മന്ത്രിയായിരുന്നു കേസ്കർ. ഒരു ദശാബ്ദക്കാലം ഈ വകുപ്പ് കൈകാര്യം ചെയ്ത അദ്ദേഹം ഏറ്റവും കൂടുതൽ കാലം ആ വകുപ്പ് കൈകാര്യം ചെയ്ത മന്ത്രിയായി.
ഇന്ത്യൻ ശാസ്ത്രീയ സംഗീതത്തിന്റെ വക്താവായിരുന്ന കേസ്കർ ഹിന്ദി സിനിമാ ഗാനങ്ങൾ ആകാശവാണിയിൽ സംപ്രേഷണം ചെയ്യുന്നത് നിർത്തലാക്കി. ഈ അവസരം മുതലെടുത്തുകൊണ്ടു റേഡിയോ സിലോൺ അവരുടെ ഹിന്ദി പ്രക്ഷേപണത്തിലൂടെ ഇന്ത്യയിലൊട്ടാകെ പ്രചാരം നേടി. ബിനാക്കാ ഗീത്മാല, പുരാനി ഫില്മോ കെ ഗീത്, ആപ് ഹി കെ ഗീത് എന്നിങ്ങനെ പല ജനപ്രിയ പരിപാടികളും റേഡിയോ സിലോൺ സംപ്രേഷണം ചെയ്തിരുന്നു. ബോംബെയിൽ അവർ ഒരു റേഡിയോ പരസ്യ വിഭാഗം പോലും തുടങ്ങുകയുണ്ടായി. ശ്രോതാക്കളും, വരുമാനവും ക്രമേണ കുറഞ്ഞു തുടങ്ങിയതോടെ സിനിമാ ഗാനങ്ങൾക്കുള്ള വിലക്ക് ആകാശവാണി പിൻവലിക്കാൻ നിർബന്ധിതമാകുകയും 1957-ഇൽ വിവിധ് ഭാരതി എന്ന പ്രത്യേക സംപ്രേഷണ വിഭാഗം തുടങ്ങുകയും ചെയ്തു.
ക്രിക്കറ്റ്‌ കമന്ററികളും, ഹാർമോണിയവും കേസ്കർ ആകാശവാണിയിൽ പ്രക്ഷേപണ വിലക്കിന് വിധേയമാക്കി. അനന്തരം ക്രിക്കറ്റ്‌ കമെന്ററിക്കു മേലുള്ള നിരോധനവും എടുത്തു മാറ്റപ്പെട്ടു.
സാധാരണക്കാർക്ക് ശാസ്ത്രീയ സംഗീതം ആസ്വദിക്കുവാനുള്ള അവസരം ഒരുക്കുവാൻ കേസ്കറുടെ നേതൃത്വത്തിൽ ആകാശവാണിക്കായി. രാജവാഴ്ച അവസാനിച്ചതോടെ രാജകീയ പരിലാളനം നഷ്ടമായ ശാസ്ത്രീയ സംഗീത കലാകാരന്മാർക്കും ആകാശവാണി ഒരത്താണിയായി. ഈ ഉദ്ദേശങ്ങൾ ലക്ഷ്യം വച്ചു കൊണ്ടാണ് 1952 -ഇൽ ദേശിയ സംഗീത കാര്യക്രമവും, 1954 ൽ ആകാശവാണി സംഗീത സമ്മേളനവും തുടങ്ങിയത്. ഇവ രണ്ടും ഇന്നും ആകാശവാണി തുടർന്ന് പോരുന്നു.
ഒരു ദേശീയ വാദ്യമേള സംഘം എന്ന നിലയിൽ ആകാശവാണിയുടെ വാദ്യവൃന്ദത്തെ സൃഷ്ടിക്കുന്നതിലും കേസ്കർ പങ്കു വഹിച്ചു. വാദ്യ വൃന്ദത്തിന്റെ തലപ്പത്ത് സിത്താർ വായകൻ പണ്ഡിറ്റ് രവി ശങ്കറിനെയാണ് നിയമിച്ചത്. ശാസ്ത്രീയ സംഗീത സംപ്രേഷണങ്ങൾക്കിടെ ലളിതമായ സംഗീതം ശ്രോതാക്കളിൽ എത്തിക്കുവാനായി "ലളിത സംഗീതം" എന്ന കലാരൂപം തന്നെ ഉത്ഭവിച്ചു.
1962-ഇൽ ഫതേഹ്പൂർ മണ്ഡലത്തിൽ നിന്നും തിരഞ്ഞെടുപ്പിൽ തോറ്റതോടെ കേസ്കർക്ക് മന്ത്രിസ്ഥാനം നഷ്ടമായി. 1963-ഇൽ ഫറൂഖാബാദിൽ നിന്നും ഉപതിരഞ്ഞെടുപ്പിൽ മത്സരിച്ചെങ്കിലും സോഷ്യലിസ്റ്റ്‌ നേതാവായ രാം മനോഹർ ലോഹ്യയോട് തോറ്റു.
പ്രിപിഷ്മിൻസ്കിയെ ബോറി നാഷണൽ പാർക്ക്
പ്രിപിഷ്മിൻസ്കിയെ ബോറി നാഷണൽ പാർക്ക് റഷ്യയിലെ ഒരു ദേശീയോദ്യാനമാകുന്നു. വെസ്റ്റ് സൈബീരിയൻ സമതലത്തിലെ തെക്കു പടിഞ്ഞാറൻ അറ്റത്താണ് പ്രിപിഷ്മിൻസ്കിയെ ബോറി നാഷണൽ പാർക്ക് സ്ഥിതി ചെയ്യുന്നത്.
അവലംബം
വർഗ്ഗം:റഷ്യയിലെ ദേശീയോദ്യാനങ്ങൾ
ശങ്കർ ഗണേഷ്
തെന്നിന്ത്യൻ സിനിമാ സംഗീതരംഗത്ത് 15 വർഷത്തോളം നിറഞ്ഞുനിന്ന ഒരു സംവിധായകജോഡിയാണ്. ശങ്കർ ഗണേഷ്. എം.എസ്.വിശ്വനാഥന്റെ സഹായികളായാണ് അവർ രംഗത്തെത്തിയത്. 1987 നവംബർ 17 ന് ഒരു ടേപ് റക്കോഡർ ബോംബ് സ്ഫോടനത്തിൽ ഗണേഷിന് കയ്യും കണ്ണും നഷ്ടപ്പെട്ടു.
അവലംബം
വർഗ്ഗം:മലയാളചലച്ചിത്രസംഗീതസംവിധായകർ വർഗ്ഗം:തമിഴ് ചലച്ചിത്രസംഗീതസം‌വിധായകർ വർഗ്ഗം:സംഗീതസം‌വിധായകർ വർഗ്ഗം:1943-ൽ ജനിച്ചവർ
ബ്രോഹിസോറസ്
സോറാപോഡ് വിഭാഗത്തിൽ പെട്ട ഒരു ദിനോസർ ആണ് ബ്രോഹിസോറസ്. അന്ത്യ ജുറാസ്സിക് കാലത്ത് ജീവിച്ചിരുന്ന ഇവയുടെ ഫോസ്സിൽ കിട്ടിയിടുള്ളത് പാകിസ്താനിൽ ഉള്ള കിർതാർ മലനിരകളിൽ നിന്നും ആണ്. ഈ ജെനുസിന്റെ വിവരണം നല്കിയിടുള്ളത് എം എസ് മല്കാനി ആണ് (2003). ഈ ജെനുസിന്റെ അടിസ്ഥാന ഫോസ്സിൽ ആയി കിട്ടിയിരിക്കുന്നത് കാലുകളിലെ അസ്ഥികൾ ആണ്, ബ്രോഹിസോറസ് എന്ന ഒരു പുതിയ ജെനുസിന്റെ പേരിൽ ആണ് ഇതിനെ വിവരിച്ചിട്ടുള്ളത് അത് കൊണ്ട് തന്നെ ടാക്സോണമി നിലനിൽക്കുമോ എന്ന് ഉറപ്പില്ല.
ശാരീരിക ഘടന
ഇവയ്ക്ക് ഏകദേശം 12 മീറ്റർ നീളവും, 10 ടൺ ഭാരവും ആണ് കണക്കാകിയിടുള്ളത്.
അവലംബം
വർഗ്ഗം:ഏഷ്യൻ ദിനോസറുകൾ വർഗ്ഗം:ജുറാസ്സിക് കാലത്തെ ദിനോസറുകൾ
എൽസിനോർ തടാകം
എൽസിനോർ തടാകം, കാലിഫോർണിയയിലെ റിവർസൈഡ് കൗണ്ടിയിൽ, സാന്താ അന പർവതനിരകൾക്ക് കിഴക്കായി സ്ഥിതി ചെയ്യുന്നതും സാൻ ജസീന്തോ നദിയാൽ പോഷിപ്പിക്കപ്പെട്ടതുമായ ഒരു പ്രകൃതിദത്ത ശുദ്ധജല തടാകമാണ്. സ്പാനിഷ് പര്യവേക്ഷകർ യഥാർത്ഥത്തിൽ ലഗുണ ഗ്രാൻഡെ എന്ന് നാമകരണം ചെയ്‌ത ഈ തടാകം, 1888 ഏപ്രിൽ 9 ന് അതിൻറെ വടക്കുകിഴക്കൻ തീരത്ത് സ്ഥാപിതമായ ലേക്ക് എൽസിനോർ പട്ടണത്തിൻറെ പേരിൽ പുനർനാമകരണം ചെയ്യപ്പെട്ടു.
പോൾ. പി. മാണി
കേരളത്തിലെ മുൻ മന്ത്രിയും കോൺഗ്രസ് നേതാവുമായിരുന്നു പോൾ പി മാണി (27 ഫെബ്രുവരി 1927 - 8 ഒക്റ്റോബർ 2007). അച്ചുതമേനോൻ മന്ത്രിസഭയിൽ ഭക്ഷ്യ പൊതുവിതരണം എന്നീ വകുപ്പുകളുടെ ചുമതലയായിരുന്നു ഇദ്ദേഹം വഹിച്ചിരുന്നത്.
ജയജയ കോമള കേരള ധരണി (ഗാനം)
കേരളത്തിന്റെ സാംസ്‌കാരികഗാനമാണ് ജയജയ കോമള കേരള ധരണി.... എന്നു തുടങ്ങുന്ന ഗാനം. ബോധേശ്വരനാണ് ഈ ഗാനത്തിന്റെ രചയിതാവ്. 2014-ലാണ് കേരളത്തിന്റെ സാംസ്‌കാരിക ഗാനമായി പ്രഖ്യാപിച്ചത്.
ചരിത്രം
1938-ൽ ബോധേശ്വരൻ രചിച്ച കേരളഗാനം ഐക്യകേരള രൂപവത്കരണശേഷമുള്ള ആദ്യ നിയമസഭയിൽ ആലപിച്ചിരുന്നു. ആകാശവാണിയിലെ ആർട്ടിസ്റ്റുകളായിരുന്ന പറവൂർ സഹോദരിമാർ എന്നറിയപ്പെടുന്ന ശാരദാമണിയും രാധാമണിയുമാണ് ആദ്യ നിയമസഭാ സമ്മേളനത്തിൽ കേരളഗാനം ആലപിച്ചത്. സാസ്‌കാരിക പരിപാടികളിൽ ഈ ഗാനം ആലപിക്കാൻ തീരുമാനിച്ചിട്ടുണ്ട്.
വരികൾ
ജയജയ കോമള കേരള ധരണി ജയജയ മാമക പൂജിത ജനനി ജയജയ പാവന ഭാരത ഹരിണി ജയജയ ധർമ്മ സമന്വയരമണീ
ജയജയ ജയജയ ജയജയ ജനനി ജനനി മാമക കേരള ധരണി
ചേരപുരാതനപാവന ചരിതേ ആര്യകുലോൽക്കടഭാർഗ്ഗവനിരതേ ദ്രാവിഡപരിവൃഡവനിതേമഹിതേ ദ്രാവിഡസംസ്കൃതവംശോജ്ജ്വലിതേ
പ്രേമദമാകും പ്രമദവനം താൻ ശ്യാമളസുന്ദരമെന്നുടെ രാജ്യം മലയജസുരഭിലമാരുതനേൽക്കും മലയാളം ഹാ മാമകരാജ്യം
പശ്ചിമജലധിതരംഗാവലിതൻ ഉൽസൃതശീതളശികരസേവ്യം കുന്ദലതാപരിസേവിതനിലയം സുന്ദരകേതകഭൂഷിതവലയം
ചന്ദനമണിയും ചാരുകിശോരക - ബന്ധുരമാകും മലയാളത്തിൻ തുഞ്ചശുകീകളകണ്ഠനിനാദം തഞ്ചും മാമക മലയാളത്തിൽ മാമക മോഹം മാമക ഗേഹം മാമക നാകം മാമകവിലയം ജനനീ ജനനീ ജനനീ
അവലംബങ്ങൾ
വർഗ്ഗം:കേരളസംസ്കാരം വർഗ്ഗം:മലയാളഗാനങ്ങൾ
പോളിമെനോറിയ
ആർത്തവ ചക്രത്തിന്റെ ദൈർഘ്യം 21 ദിവസത്തിൽ കുറവുള്ള ഒരു ആർത്തവ ക്രമക്കേടാണ് പോളിമെനോറിയ. ഫ്രീക്വന്റ് പിരീഡ്സ്, ഫ്രീക്വന്റ് മെൻസ്ട്രുവേഷൻ, അല്ലെങ്കിൽ ഫ്രീക്വന്റ് ആർത്തവ രക്തസ്രാവം എന്നും അറിയപ്പെടുന്നു. അതിനാൽ ആർത്തവം പതിവിലും കൂടുതലായി സംഭവിക്കുന്നു. ചക്രം ക്രമമായതും ആർത്തവപ്രവാഹം ഈ അവസ്ഥയിൽ സാധാരണവുമാണ്. സാധാരണയായി, ആർത്തവചക്രം 25 മുതൽ 30 ദിവസം വരെ നീളുന്നു. ശരാശരി ദൈർഘ്യം 28 ദിവസമാണ്.
പോളിമെനോറിയ സാധാരണയായി അനോവുലേഷൻ (അണ്ഡോത്പാദന പരാജയം), അപര്യാപ്തമായ അല്ലെങ്കിൽ ഹ്രസ്വമായ ല്യൂട്ടൽ ഘട്ടം, കൂടാതെ/അല്ലെങ്കിൽ ചെറിയ ഫോളികുലാർ ഘട്ടം എന്നിവ മൂലമാണ് ഉണ്ടാകുന്നത്. ഹൈപ്പോഥലാമിക്-പിറ്റ്യൂട്ടറി-ഗൊണാഡൽ ആക്സിസ് (HPG ആക്സിസ്) വളർച്ചയില്ലാത്തതിനാൽ പ്രായപൂർത്തിയാകുമ്പോഴും കൗമാരത്തിലും പോളിമെനോറിയ സാധാരണമാണ്. ആദ്യകാല പെരിമെനോപോസിലും (ആർത്തവവിരാമമായ പരിവർത്തനം) ചെറിയ ആർത്തവചക്രങ്ങൾ സാധാരണമാണ്. ഈ സമയത്ത് ആർത്തവചക്രത്തിന്റെ ദൈർഘ്യം 3 മുതൽ 7 ദിവസം വരെ കുറയുകയും ഫോളികുലാർ ഘട്ടം കുറയുകയും ചെയ്യും. ഹൈപ്പർപ്രോളാക്റ്റിനെമിയ, ഹൈപ്പോതൈറോയിഡിസം, ഹൈപ്പർതൈറോയിഡിസം, കുഷിംഗ്സ് സിൻഡ്രോം, അക്രോമെഗാലി തുടങ്ങിയ ചില എൻഡോക്രൈൻ ഡിസോർഡേഴ്സ് പോളിമെനോറിയയ്ക്ക് കാരണമാകാം. പോളിമെനോറിയ രക്തനഷ്ടം മൂലം വിളർച്ചയ്ക്കും ഇരുമ്പിന്റെ കുറവിനും കാരണമായേക്കാം. കൂടാതെ, അപര്യാപ്തമായ ല്യൂട്ടൽ ഘട്ടം മൂലവും പ്രോജസ്റ്ററോണിന്റെ കുറവ് മൂലവും പോളിമെനോറിയ എൻഡോമെട്രിയൽ ക്യാൻസറിനുള്ള സാധ്യതയുമായി ബന്ധപ്പെട്ടിരിക്കാം.
അവലംബം
വർഗ്ഗം:സ്ത്രീരോഗശാസ്ത്രം
ഫോളോ ഓൺ
ടെസ്റ്റ് ക്രിക്കറ്റിൽ സാധാരണയായി ഉപയോഗിക്കുന്ന ഒരു പദപ്രയോഗമാണ് ഫോളോ ഓൺ. ആദ്യ ഇന്നിങ്സിൽ ആദ്യം ബാറ്റ് ചെയ്ത ടീമിനെക്കാൾ നിശ്ചിത തോതിൽ കുറവ് റൺസ് സ്കോർ ചെയ്ത, രണ്ടാമത് ബാറ്റ് ചെയ്യുന്ന ടീമിനോട് തുടർച്ചയായി അവരുടെ രണ്ടാമത്തെ ഇന്നിങ്സ് കളിക്കാൻ ആദ്യ ടീമിന് ആവശ്യപ്പെടാം. ഇതിനെയാണ് ഫോളോ ഓൺ എന്ന് പറയുന്നത്. ആദ്യ ടീം ആദ്യ ഇന്നിങ്സിൽ സ്കോർ ചെയ്ത റൺസിനെക്കാൾ കുറവിൽ രണ്ടാമത്തെ ടീമിന്റെ രണ്ട് ഇന്നിങ്സുകളും അവസാനിപ്പിക്കപ്പെട്ടാൽ അവർ ഒരു ഇന്നിങ്സിനു തോറ്റതായി കണക്കാക്കപ്പെടുന്നു. ക്രിക്കറ്റ് നിയമങ്ങളിലെ 13-ആം നിയമമാണ് ഫോളോ ഓണിനെ സംബന്ധിക്കുന്നത്.
വിശദീകരണം
ഒരു 5 ദിവസ ടെസ്റ്റ് മത്സരത്തിൽ ആദ്യം ബാറ്റ് ചെയ്ത ടീം ആദ്യ ഇന്നിങ്സിൽ 400 റൺസ് നേടി, എന്നാൽ രണ്ടാമത് ബാറ്റ് ചെയ്ത ടീമിന് അവരുടെ ആദ്യ ഇന്നിങ്സിൽ 180 റൺസ് മാത്രമേ നേടാൻ സാധിച്ചുള്ളൂ. ഈ സാഹചര്യത്തിൽ ആദ്യ ടീമിന് രണ്ടാമത്തെ ടീമിനെ ഫോളോ ഓണിന് നിർബന്ധിക്കാം. അപ്പോൾ രണ്ടാമത്തെ ടീമിന് അവരുടെ രണ്ടാമത്തെ ഇന്നിങ്സ് ആദ്യ ഇന്നിങ്സ് കഴിഞ്ഞയുടനെ ആരംഭിക്കേണ്ടിവരും. ഈ സാഹചര്യത്തിൽ രണ്ടാമത്തെ ടീമിന്റെ രണ്ടാം ഇന്നിങ്സ് 220 റൺസിൽ കുറവിന് അവസാനിച്ചാൽ അവർ ഒരു ഇന്നിങ്സിനു തോറ്റതായി കണക്കാക്കപ്പെടും. എന്നാൽ രണ്ടാം ഇന്നിങ്സിൽ അവർ 220 റൺസിലേറെ നേടിയാൽ (ഉദാഹരണം: 225) ആദ്യ ടീമിന് അവരുടെ രണ്ടാം ഇന്നിങ്സ് കളിച്ച് മത്സരം വിജയിക്കാൻ ആറ് റൺസ് നേടിയാൽ മതിയാകും.
കുറഞ്ഞ ലീഡ്
ആദ്യം ബാറ്റ് ചെയ്ത ടീമിന് രണ്ടാമത്തെ ടീമിനോട് ഫോളോ ഓൺ ചെയ്യാൻ ആവശ്യപ്പെടണമെങ്കിൽ. താഴെപ്പറയുന്നതിൽ കൂടുതൽ ലീഡ് ഉണ്ടായിരിക്കണം;
രീതി
രണ്ടാമത്തെ ടീമിനെ ഫോളോ ഓൺ ചെയ്യിക്കാനുള്ള തീരുമാനം ആദ്യ ടീമിന്റെ നായകൻ എതിർ ടീം നായകനെയും, അമ്പയർമാരെയും അറിയിച്ചിരിക്കണം.
അവലംബം
വർഗ്ഗം:ക്രിക്കറ്റിലെ സാങ്കേതിക പദങ്ങൾ
പറവൂർ സഹോദരിമാർ
ശാസ്ത്രീയ സംഗീതജ്ഞരായ രാധാമണി,ശാരദാമണി എന്നീ സഹോദരിമാരാണ് പറവൂർ സഹോദരിമാർ എന്നറിയപ്പെട്ടിരുന്നത്. 1938-ൽ ബോധേശ്വരൻ രചിച്ച കേരളഗാനം ഐക്യകേരള രൂപവത്കരണശേഷമുള്ള ആദ്യ നിയമസഭയിൽ ആലപിച്ചത് ഇവരായിരുന്നു. ആകാശവാണിയിലെ ഗായകരായിരുന്നു. ഗായകൻ ജി. വേണുഗോപാൽ ഇവരുടെ അനുജത്തിയുടെ മകനാണ്.
അവലംബം
വർഗ്ഗം:കേരളത്തിലെ ഗായകർ വർഗ്ഗം:പറവൂർ
യതി (വൃത്തശാസ്ത്രം)
യതി എന്നത് കൊണ്ട് സൂചിപ്പിക്കുന്നത് വൃത്തബദ്ധമായ ശ്ലോകങ്ങളിൽ ഒരു പാദത്തിൽ ചിലയിടങ്ങളിൽ വേണ്ട ചെറിയ ഒരു വിരാമത്തിനെ ആണ്. . "പാദത്തിൽ മുറിയുന്നേടം യതി മുട്ടുകളെന്നപോൽ" എന്ന് വൃത്തമഞ്ജരിയിലെ പരിഭാഷാപ്രകരണത്തിൽ കൊടുത്തിരിക്കുന്നു
എന്ന മാലിനി വൃത്തത്തിലുള്ള ശ്ളോകം (മഹാകവി ഉള്ളൂരിന്റെ മഹാകാവ്യമായ ഉമാകേരളത്തിലെ) ചൊല്ലുമ്പോൾ "മതി മതി പറയേണ്ടാബ്ഭാർഗ്ഗവസ്വർഗ്ഗമാകും" എന്നത് ഒരു പാദം തന്നെയാണെങ്കിലും "മതി മതി പറയേണ്ടാ" എന്ന് ചൊല്ലി ഒന്ന് നിർത്തി വേണം "ഭാർഗ്ഗവസ്വർഗ്ഗമാകും" എന്ന് ചൊല്ലാൻ
അവലംബങ്ങൾ
വർഗ്ഗം:വ്യാകരണങ്ങൾ - അപൂർണ്ണലേഖനങ്ങൾ വർഗ്ഗം:വൃത്തങ്ങൾ (വ്യാകരണം)
സുജേഷ് ഹരി
ഒരു മലയാള ഗാനരചയിതാവാണ് സുജേഷ് ഹരി. 2019 ൽ പുറത്തിങ്ങിയ സത്യം പറഞ്ഞാ വിശ്വസിക്കുവോ എന്ന സിനിമയിൽ രണ്ട് പാട്ടുകളെഴുതിക്കൊണ്ട് മലയാള സിനിമാ ഗാനരചനയിൽ തുടക്കം കുറിച്ചു. ഇതിൽ 'പുലരിപൂ പോലെ' എന്ന ഗാനത്തിന് 2019ലെ മികച്ച ഗാനരചനയ്ക്കുള്ള കേരള സംസ്ഥാന സർക്കാരിന്റെ അവാർഡിനർഹമായി. പാട്ടെഴുതിയ രണ്ടാമത്തെ സിനിമ കേശു ഈ വീടിന്റെ നാഥൻ ആണ്. മറിമായം, കോമഡി എക്സ്പ്രസ് തുടങ്ങി ടിവി പരിപാടികൾക്ക് അവതരണ ഗാനങ്ങളൊരുക്കി.
സ്വകാര്യ ജീവിതം
കൊട്ടാരക്കര താലൂക്കിലെ പെരുകുളം ഗ്രാമത്തിൽ 1982 ലാണ് സുജേഷ് ഹരി ജനിക്കുന്നത്. അച്ഛൻ കല്ലൂക്കാല ജി.വിജയൻ പിള്ള, അമ്മ ബി.സരസ്വതിയമ്മ. ഭാര്യ ലക്ഷ്മി മക്കൾ ഋതു നിലാ, ദല നീഹാര. സുജേഷ് ഹരി എം.കോം, ബി എഡ് ബിരുദധാരിയാണ്.
ഗാനരചന
അമൃത ടി.വിയിൽ പ്രക്ഷേപണം ചെയ്ത അളിയൻ വഴ്സസ് അളിയൻ എന്ന സീരിയലിനു വേണ്ടി തിരക്കഥ എഴുതുകയും അഭിനയിക്കുകയും ചെയ്തു. കൂടാതെ ടീൻസ് എന്ന സിനിമയിൽ ജാസി ഗിഫ്റ്റിനൊപ്പം പാടുകയും ചെയ്തു. പേമാരി എന്ന പേരിൽ പുറത്തിറക്കിയ ആൽബത്തിലെ 'തുമ്പപ്പൂ പോലെ ചിരിച്ചും' എന്ന ഗാനവും രചിച്ചിട്ടുണ്ട്.
അവലംബം
വർഗ്ഗം:മലയാള ചലച്ചിത്ര ഗാനരചയിതാക്കൾ വർഗ്ഗം:കൊല്ലം ജില്ലയിൽ ജനിച്ചവർ വർഗ്ഗം:1982-ൽ ജനിച്ചവർ
എപിഡോറസ്
പുരാതന ഗ്രീസിലെ ഒരു ചെറു നഗരമായിരുന്നു(polis) എപിഡോറസ്.(Greek: Επίδαυρος, Epidavrosഎപിഡാവ്രോസ്; ഇംഗ്ലീഷ്: Epidaurus ) സാക്രോണിക് ഉൾക്കടലിന്റെ തീരത്താണ് ഈ നഗരം സ്ഥിതിചെയ്യുന്നത്. ഇന്ന് രണ്ട് ആധുനിക നഗരങ്ങളാണ് എപിഡാവ്രോസ് എന്ന് അറിയപ്പെടുന്നത്: പലായിയ എപിഡാവ്രോസ്, നിയ എപിഡാവ്രോസ്.
ബെൽസെക് എക്സ്റ്റർമിനേഷൻ ക്യാമ്പ്
ബെൽസെക് എക്സ്റ്റർമിനേഷൻ ക്യാമ്പ് ഒരു നാസി ജർമൻ കൂട്ടക്കൊലയുടെ ക്യാമ്പ് ആയിരുന്നു. റെയിൻഹാർഡിന്റെ രഹസ്യ ഓപ്പറേഷൻ നടപ്പാക്കുന്നതിന് ഉദ്ദേശിച്ചാണ് ഷുട്സ്റ്റാഫൽ (എസ്.എസ്) നിർമ്മിച്ചത്. പോളീഷ് ജൂറിയെ ഉന്മൂലനം ചെയ്യാനുള്ള ഫൈനൽ സൊലൂഷന്റെ പ്രധാനഭാഗമായ പദ്ധതി " ഹോളോകോസ്റ്റിലെ 6 ദശലക്ഷം ജൂതന്മാരുടെ കൊലപാതകത്തിന് കാരണമായി. ക്യാമ്പ് 1942 മാർച്ച് 17 മുതൽ 1942 ഡിസംബർ വരെ പ്രവർത്തിച്ചിരുന്നു. ജർമ്മനിയിലെ അധിനിവേശ പോളണ്ടിലെ സെമി-കൊളോണിയൽ ജനറൽ ഗവൺമെൻറ് പ്രദേശത്തിന്റെ പുതിയ ഡിസ്ട്രിക്ക് ലുബ്ലിനിൽ, ബെൽസെക് ലോക്കൽ റെയിൽവേ റോഡ് സ്റ്റേഷനിൽ നിന്ന് 0.5 കി.മി (0.31 മൈ) ദൂരത്തിൽ ഇത് സ്ഥിതിചെയ്യുന്നു .അഞ്ച് ഓപ്പൺ എയർ ഗ്രിഡുകളിൽ മൃതപ്രായമായ ശരീരങ്ങളെ 1943 മാർച്ച് വരെ തുടർച്ചയായി ചുട്ടുകൊന്നു.
തൃഷ ഷെട്ടി
ഒരു ഇന്ത്യൻ സാമൂഹ്യ പ്രവർത്തകയും 'ഷീ സേയ്സ്' എന്ന പ്രസ്ഥാനത്തിന്റെ സ്ഥാപകയുമാണ് തൃഷ ഷെട്ടി(ജനനം: 25 ആഗസ്റ്റ് 1991). ഇന്ത്യയിലെ ഏഴ് മികച്ച പോരാളികളിൽ ഒരാളായി ഇന്ത്യ ടുഡേ തൃഷയെ തെരഞ്ഞെടുത്തിരുന്നു.
ആദ്യകാലജീവിതം
1991 ഓഗസ്റ്റ് 25-ന് മുംബൈയിലാണ് തൃഷയുടെ ജനനം. മുംബൈയിലെ ജയ് ഹിന്ദ് കോളേജിൽ നിന്ന് രാഷ്ട്രീയ നിയമത്തിലും സൈക്കോളജിയിലും ബിരുദം. പിന്നീട് മുംബൈ സർവകലാശാലയിൽ നിന്ന് ബാച്ചിലർ ഓഫ് ലോയും പൂർത്തിയാക്കി. 2018 ൽ ഒബാമ ഫൗണ്ടേഷന്റെ സ്കോളർഷിപ്പോടെ കൊളംബിയ യൂണിവേഴ്സിറ്റിയിൽ ബിരുദാനന്തര ബിരുദം പൂർത്തിയാക്കി.
സാമൂഹ്യപ്രവർത്തനത്തിൽ
2012 ൽ ദില്ലിയിൽ നടന്ന നിർഭയ സംഭവത്തിനു ശേഷം, സ്ത്രീകൾക്കെതിരെയുള്ള ലൈംഗിക പീഡനങ്ങൾക്കെതിരെ പ്രവർത്തിക്കന്വാൻ തുടങ്ങി. 2015 ആഗസ്റ്റിൽ 'ഷീ സേയ്സ്' എന്ന പേരിൽ ഒരു സ്ഥാപനം ആരംഭിച്ചു. ലൈംഗിക ചൂഷണത്തിനു വിധേയരായ സ്ത്രീകൾക്ക് വേണ്ടിയുള്ള ഒരു ഓൺലൈൻ പ്ലാറ്റ്ഫോമാണ് ഇത്. 2017 ൽ പയനിയർ വനിതകളുടെ വിഭാഗത്തിൽ ഫോബ്സ് 30 അണ്ടർ 30 പട്ടികയിൽ ഇടം നേടി. ഒബാമ ഫൌണ്ടേഷന്റെ കീഴിൽ ഗ്ലോബൽ ഗേൾസ് അലയൻസ് സ്ഥാപിക്കാൻ തൃഷ മിഷേൽ ഒബാമയെ സഹായിച്ചു. 2018 നവംബർ മാസത്തിൽ ലോകസമാധാനത്തിനായുള്ള അന്തർദേശീയ സഹകരണം ഉറപ്പാക്കാനായി നടന്ന വാർഷിക പരിപാടിയിൽ പ്രസിഡന്റ് മാക്രോണിനൊപ്പം പാരിസ് പീസ് ഫോറം സ്റ്റിയറിങ് കമ്മിറ്റി വൈസ് പ്രസിഡന്റായി സേവനമനുഷ്ഠിച്ചു.
അവലംബം
വർഗ്ഗം:മുംബൈയിൽ നിന്നുള്ള വ്യക്തികൾ
സാഹിത്യ ഇനങ്ങൾ
അകനാടകം
നാടകം ഒരു രംഗകലാരൂപമാണെങ്കിൽ 'അകനാടകം' തനതായ നാടകസാഹിത്യരൂപമാണ്. നാടകീയ മുഹൂർത്തങ്ങളുടെ ദൃശ്യാവിഷ്ക്കാരത്തിനായുള്ള രംഗപാഠമെന്ന നിലയിൽ സമൂർത്തമായ ദൃശ്യമാനത്തിൽ തയ്യാറാക്കപ്പെടുന്ന രചനകളെ പൊതുവേ, നാടകസാഹിത്യമായിത്തന്നെയാണ് പരിഗണിക്കപ്പെടുന്നത്. അതേസമയം, അവയുടെ സ്വതന്ത്രമായ ദൃശ്യാവിഷ്ക്കാരത്തിൽ നാടകകൃത്തല്ല പ്രധാനി, സംവിധായകനാണ്. എന്നാൽ, ദൃശ്യാവിഷ്ക്കാരത്തിന് വഴങ്ങാത്തതും അമൂർത്തവും ഭാവാത്മകവുമായ നാടകീയ മുഹൂർത്തങ്ങൾ നാടകാവബോധത്തോടെ വായനക്കുവേണ്ടി മാത്രം രചിക്കപ്പെടുന്നവയാണ് അകനാടകങ്ങൾ. നാടകകൃത്തും തിരക്കഥാകൃത്തുമായ മന്ദ്യത്ത് സുകുമാരൻ എന്ന എം.സുകുമാർജിയാണ് ആദ്യമായി അകനാടകരചനാസമ്പ്രദായം പരീക്ഷിച്ചത്. 1985-ൽ ഏഴ് ലഘു അകനാടകങ്ങളുടെ സമാഹാരമായ 'പൂക്കൾകൊണ്ടൊരു ഇതിഹാസ'മായിരുന്നൂ, ആദ്യ കൃതി (ഗദ്ദിക ബുക്സ്, എടാട്ട്, പയ്യന്നൂർ.) അതേ തുടർന്ന് 2022-ൽ പന്ത്രണ്ട്‌ ലഘു അകനാടകങ്ങളുടെ സമാഹാരമായ 'പന്ത്രണ്ട് അകനാടകങ്ങൾ' എന്ന കൃതിയും (മാതൃഭൂമി ബുക്സ്, കോഴിക്കോട്) പ്രസിദ്ധീകരിച്ചു.
പ്രശസ്ത നാടകനിരൂപകനും നാടകഗവേഷകനുമായിരുന്ന ഡോ. ടി.പി.സുകുമാരനാണ് ആദ്യത്തെ അകനാടക സമാഹാരം 'അകനാടകം: ഒരു പുതിയ സംവേദന'മെന്ന വിശേഷണത്തോടെയുള്ള തൻ്റെ അവതാരികയോടെ മലയാളിസമക്ഷം അവതരിപ്പിച്ചത്. (പ്രസ്തുത അവതാരിക പിന്നീട്, കേരള സാഹിത്യ അക്കാദമി പ്രസിദ്ധീകരിച്ചിരുന്നതും, ഇ.പി.രാജഗോപാലൻ എഡിറ്റുചെയ്തിരുന്നതുമായ ഡോ.പി.ടി.സുകുമാരൻ്റെ ലേഖന സമാഹാരത്തിൽ ഉൾപ്പെടുത്തിയിട്ടുണ്ട്.) ഇതേ തുടർന്നാണ് മലയാളത്തിലെ മറ്റൊരു ശ്രദ്ധേയനായ നാടകഗവേഷകനായ ഡോ.എൽ.തോമസ്കുട്ടിയുടെ 'ജൈവനാടകവേദി'യെന്ന ഗ്രന്ഥത്തിൽ 'വീണ്ടും കാവ്യനാടക'മെന്ന അദ്ധ്യായത്തിൽ,  രംഗാവതണത്തിൻ്റെ വിരുദ്ധകോടിയിൽ അവതരണാംശത്തെ വിഗണിച്ചുകൊണ്ട് മന്ദ്യത്ത് സുകുമാരൻ 'അകനാടകങ്ങൾ' പോലുള്ള നാടകപരീക്ഷണങ്ങൾവരെ നടത്തി  യെന്ന് വ്യക്തമാക്കുകയുമുണ്ടായി.
.art
ഇൻറർനെറ്റിന്റെ ഡൊമെയ്ൻ നെയിം സിസ്റ്റത്തിലെ ഒരു ഡൊമെയ്ൻ ആണ് .art. ഇത് 2017 മേയ് 10 ന് പൊതുജനങ്ങൾക്ക് ലഭ്യമായി. ലണ്ടൻ ആസ്ഥാനമായുള്ള നിക്ഷേപകനും ആർട്ട് കളക്ടറുമായ ഉൽ‌വി കാസിമോവ് ആണ് യുകെ ക്രിയേറ്റീവ് ഐഡിയസിന്റെയും .art ന്റെയും സ്ഥാപകൻ. ഡൊമെയ്ൻ സംരംഭത്തിനായി 25 മില്യൺ ഡോളർ നിക്ഷേപിച്ചു. 2020 ൽ .art രജിസ്ട്രിക്ക് WHOIS ലെ വിവരങ്ങൾ സംഭരിക്കുന്നതിനും തിരിച്ചറിയുന്നതിനുമുള്ള യുണൈറ്റഡ് സ്റ്റേറ്റ്സ് പേറ്റന്റ് ലഭിച്ചു. ഈ സേവനത്തെ ഡിജിറ്റൽ ട്വിൻ എന്നാണ് വിളിക്കുന്നു.
തുവ്വൂർ ഗ്രാമപഞ്ചായത്ത്
ലഘുചിത്രം|Tuvvur, Nilambur
മലപ്പുറം ജില്ലയിൽ നിലമ്പൂർ താലൂക്കിൽ വണ്ടൂർ ബ്ലോക്ക് പരിധിയിൽ വരുന്ന പഞ്ചായത്താണ് 31.38 ചതുരശ്ര കിലോമീറ്റർ വിസ്തീർണ്ണമുള്ള തുവ്വൂർ ഗ്രാമപഞ്ചായത്ത്. 1962-ലാണ് ഈ പഞ്ചായത്ത് രൂപീകൃതമാകുന്നത്. ഈ ഗ്രാമപഞ്ചായത്തിന് 17 വാർഡുകളാണുള്ളത്. 1963 ഡിസംബർ 27-ന് നടന്ന പഞ്ചായത്തിന്റെ ആദ്യത്തെ തെരഞ്ഞെടുപ്പിൽ ടി.മുഹമ്മദ് (കുഞ്ഞാപ്പു ഹാജി) പ്രസിഡന്റായി തെരഞ്ഞെടുക്കപ്പെട്ടു. പഴയ വള്ളുവനാട് താലൂക്കിലെ തുവയൂർ എന്ന സ്ഥലമാണ് തുവ്വൂർ ആയി മാറിയതെന്നാണ് പറയപ്പെടുന്നത്. ആമപ്പൊയിൽ സ്കൂൾ അധ്യാപകനായിരുന്ന വളക്കോട്ടിൽ നാരായണൻ മാസ്റ്റർ ഈ പഞ്ചായത്തിലെ പ്രധാന സ്വാതന്ത്ര്യസമര സേനാനിയായിരുന്നു. 1912-ൽ തുവ്വൂർ അധികാരിയായിരുന്ന കുരിയാടി നാരായണൻ നായർ പഞ്ചായത്തിലെ ആദ്യത്തെ സ്കൂൾ (ഇന്നത്തെ തറക്കൽ യു.പി.സ്കൂൾ) സ്ഥാപിച്ചു.
അതിരുകൾ
== വാർഡുകൾ, 2020ൽ മെമ്പർമാർ ==
ലുലു മാൾ, കൊച്ചി
എം.എ. യൂസഫലിയുടെ എം.കെ. ഗ്രൂപ്പിന്റെ ഉടമസ്ഥതയിൽ കേരളത്തിലെ കൊച്ചി നഗരത്തിൽ സ്ഥിതി ചെയ്യുന്ന ഷോപ്പിങ് മാളാണ് ലുലു മാൾ. 2013 മാർച്ച് 10-നാണ് മാൾ പ്രവർത്തനം ആരംഭിച്ചത്. ലുലൂ ഗ്രൂപ്പിന്റെ ഇന്ത്യയിലെ ആദ്യ മാൾ സംരംഭമാണ് കൊച്ചി മാൾ. 25 ലക്ഷം ചതുരശ്രയടി വിസ്തീർണ്ണത്തിൽ 1600 കോടിയാണ് മാളിന്റെ മുതൽമുടക്ക്. ലണ്ടനിലെ ഡബ്ല്യു.എസ്. ആറ്റ്കിൻസിന്റെ ആർട്ടിടെക്കിൽ ഷപൂർജി പല്ലോൺജി ആൻഡ് കമ്പനിയാണ് നിർമ്മാണം നടത്തിയത്.
സൗകര്യങ്ങൾ
ലുലുവിന്റെ തന്നെ ലുലു ഹൈപ്പർമാർക്കറ്റ് രണ്ട് നിലകളിലായി (ഒന്നാം നിലയിൽ ലുലു ഫാഷൻ സ്റ്റോർ, രണ്ടാം നിലയിൽ ലുലു കണക്റ്റ്) മാളിൽ പ്രവർത്തിക്കുന്നു. മൊത്തം 2250 പേർക്ക് ഉപയുക്തമാം വിധം പി.വി.ആർ. സിനിമാസിന്റെ ഒൻപത് സ്ക്രീനുകൾ ഉണ്ട്. 5,000 ചതുരശ്രയടിയിൽ ഐസ് സ്‌കേറ്റിങ് സംവിധാനവും ഒരുക്കിയിരിക്കുന്നു. ഒമ്പത് റെസ്റ്റോറന്റുകളും 27 മൾട്ടി-ക്യുസിൻ കൗണ്ടറുകളും മാളിലുണ്ട്.
പുറത്തേക്കുള്ള കണ്ണികൾ
വർഗ്ഗം:കേരളത്തിലെ ഷോപ്പിങ് മാളുകൾ വർഗ്ഗം:കൊച്ചിയിലെ വ്യാപാരകേന്ദ്രങ്ങൾ
ഫിലിപ്സ്
ലോകത്തിലെ ഏറ്റവും വലിയ ഇലക്ട്രോണിക് കമ്പനികളിലൊന്നായ ആംസ്റ്റർഡാം ആസ്ഥാനമായി പ്രവർത്തിക്കുന്ന ഒരു ഡച്ച് മൾട്ടി നാഷണൽ കോം‌പ്ലോമറേറ്റ് കോർപ്പറേഷനാണ് കൊനിങ്ക്ലിജ്കെ ഫിലിപ്സ് എൻ‌വി (അക്ഷരാർത്ഥത്തിൽ റോയൽ ഫിലിപ്സ് എന്നും ചുരുക്കത്തിൽ ഫിലിപ്സ് എന്നും വിളിക്കുന്നു). നിലവിൽ ആരോഗ്യ സംരക്ഷണ, ലൈറ്റിംഗ് മേഖലകളിൽ ശ്രദ്ധ കേന്ദ്രീകരിച്ചിരിക്കുന്നു. ജെറാർഡ് ഫിലിപ്സും പിതാവ് ഫ്രെഡറിക്കും ചേർന്ന് 1891-ൽ ഐൻ‌ഹോവനിൽ കമ്പനി സ്ഥാപിച്ചു. ഫിലിപ്സിന്റെ ആദ്യത്തെ ഉൽപ്പന്നങ്ങൾ ലൈറ്റ് ബൾബുകളാണ്. ഒരുകാലത്ത് ലോകത്തിലെ ഏറ്റവും വലിയ ഇലക്ട്രോണിക് കമ്പനികളിലൊന്നായ ഇത് നിലവിൽ 100 രാജ്യങ്ങളിലായി 74,000 ആളുകൾ ജോലി ചെയ്യുന്നു. 1998 ൽ കമ്പനി രാജകീയ ഓണററി പദവി നേടി, 2013 ൽ "ഇലക്ട്രോണിക്സ്" അതിന്റെ പേരിൽ നിന്ന് ഒഴിവാക്കി.
ഫിലിപ്സ് രണ്ട് പ്രധാന ഡിവിഷനുകളായി ക്രമീകരിച്ചിരിക്കുന്നു: ഫിലിപ്സ് ഉപഭോക്താക്കളുടെ ആരോഗ്യം, ക്ഷേമം (മുമ്പ് ഫിലിപ്സ് കൺസ്യൂമർ ഇലക്ട്രോണിക്സ്, ഫിലിപ്സ് ഗാർഹിക ഉപകരണങ്ങൾ, വ്യക്തിഗത പരിചരണം), ഫിലിപ്സ് പ്രൊഫഷണൽ ഹെൽത്ത് കെയർ (മുമ്പ് ഫിലിപ്സ് മെഡിക്കൽ സിസ്റ്റംസ്). സിഗ്നിഫൈ എൻ‌വി (മുമ്പ് 2018 ന് മുമ്പ് ഫിലിപ്സ് ലൈറ്റിംഗ്) എന്ന പ്രത്യേക കമ്പനിയായി ലൈറ്റിംഗ് ഡിവിഷൻ ആരംഭിച്ചു. കമ്പനി 1939 ൽ ഫിലിഷേവ് ബ്രാൻഡിന് കീഴിൽ ഇലക്ട്രിക് ഷേവറുകൾ നിർമ്മിക്കാൻ തുടങ്ങി, യുദ്ധാനന്തര അവർ കോംപാക്റ്റ് കാസറ്റ് ഫോർമാറ്റ് വികസിപ്പിക്കുകയും സോണിയുമായി കോംപാക്റ്റ് ഡിസ്ക് ഫോർമാറ്റും മറ്റ് നിരവധി സാങ്കേതികവിദ്യകളും വികസിപ്പിക്കുകയും ചെയ്തു. 2012 ലെ കണക്കനുസരിച്ച്, ലോകത്തിലെ ഏറ്റവും വലിയ ലൈറ്റിംഗ് നിർമ്മാതാവാണ് ഫിലിപ്സ്.
യൂറോനെക്സ്റ്റ് ആംസ്റ്റർഡാം സ്റ്റോക്ക് എക്സ്ചേഞ്ചിൽ ഫിലിപ്സിന് ഒരു പ്രാഥമിക ലിസ്റ്റിംഗ് ഉണ്ട്, ഇത് യൂറോ സ്റ്റോക്ക്സ് 50 സ്റ്റോക്ക് മാർക്കറ്റ് സൂചികയുടെ ഒരു ഘടകമാണ് ഇതിന് ന്യൂയോർക്ക് സ്റ്റോക്ക് എക്സ്ചേഞ്ചിൽ ഒരു ദ്വിതീയ ലിസ്റ്റിംഗ് ഉണ്ട്. ഏറ്റെടുക്കലുകളിൽ സിഗ്നെറ്റിക്സ്, മാഗ്നവോക്സ് എന്നിവ ഉൾപ്പെടുന്നു. 1913 മുതൽ പി‌എസ്‌വി ഐൻ‌ഹോവൻ എന്ന പേരിൽ ഒരു സ്പോർട്സ് ക്ലബ്ബും അവർക്ക് ഉണ്ട്.
ചരിത്രം
ജെറാർഡ് ഫിലിപ്സും പിതാവ് ഫ്രെഡറിക് ഫിലിപ്സും ചേർന്നാണ് 1891 ൽ ഫിലിപ്സ് കമ്പനി സ്ഥാപിച്ചത്. സാൾട്ട്ബോമെൽ ആസ്ഥാനമായുള്ള ഫ്രെഡറിക് എന്ന ബാങ്കർ ഐൻ‌ഹോവനിൽ ഒരു ശൂന്യമായ ഫാക്ടറി കെട്ടിടം വാങ്ങുന്നതിനും സജ്ജീകരിക്കുന്നതിനും ധനസഹായം നൽകി, അവിടെ കമ്പനി 1892 ൽ കാർബൺ-ഫിലമെന്റ് വിളക്കുകളും മറ്റ് ഇലക്ട്രോ-സാങ്കേതിക ഉൽ‌പന്നങ്ങളും ഉത്പാദിപ്പിക്കാൻ തുടങ്ങി. ഒരു മ്യൂസിയമായി.
1895-ൽ, ആദ്യത്തെ കുറച്ച് വർഷങ്ങൾക്ക് ശേഷം പാപ്പരത്തിലേക്ക് എത്തിയ ഫിലിപ്സിനെ നയിക്കാൻ, ജെറാർഡിന്റെ ഇളയ സഹോദരനായ ആന്റണിനെ പതിനാറു വയസ്സുള്ളപ്പോൾ കൊണ്ടുവന്നു. എഞ്ചിനീയറിംഗിൽ ബിരുദം നേടിയിട്ടുണ്ടെങ്കിലും ആന്റൺ സെയിൽസ് പ്രതിനിധിയായി ജോലി ആരംഭിച്ചു; എന്നിരുന്നാലും, താമസിയാതെ അദ്ദേഹം നിരവധി പ്രധാനപ്പെട്ട ബിസിനസ്സ് ആശയങ്ങൾ സംഭാവന ചെയ്യാൻ തുടങ്ങി. ആന്റണിന്റെ വരവോടെ, കുടുംബ ബിസിനസ്സ് അതിവേഗം വികസിക്കാൻ തുടങ്ങി, അതിന്റെ ഫലമായി 1908 ൽ ഐൻ‌ഹോവനിൽ ഫിലിപ്സ് മെറ്റാൽഗ്ലോയ്‌ലാംപ് ഫാബ്രിക് എൻ‌വി (ഫിലിപ്സ് മെറ്റൽ ഫിലമെന്റ് ലാമ്പ് ഫാക്ടറി ലിമിറ്റഡ്) സ്ഥാപിക്കപ്പെട്ടു, തുടർന്ന് 1912 ൽ ഫിലിപ്സ് ഗ്ലോയിലാംപെൻഫ്രീക്കൻ എൻ‌വി (ഫിലിപ്സ് ലൈറ്റ് ബൾബ് ഫാക്ടറീസ് ലിമിറ്റഡ് സ്ഥാപിച്ചു). ജെറാർഡും ആന്റൺ ഫിലിപ്സും ഫിലിപ്സ് കോർപ്പറേഷൻ സ്ഥാപിച്ച് കുടുംബ ബിസിനസ്സ് മാറ്റിയതിനുശേഷം, പിൽക്കാല ഇലക്ട്രോണിക്സ് മൾട്ടി നാഷണൽ സ്ഥാപനങ്ങൾക്ക് അടിത്തറയിട്ടു.
1920 കളിൽ കമ്പനി വാക്വം ട്യൂബുകൾ പോലുള്ള മറ്റ് ഉൽപ്പന്നങ്ങൾ നിർമ്മിക്കാൻ തുടങ്ങി. 1939 ൽ അവർ തങ്ങളുടെ ഇലക്ട്രിക് റേസർ ഫിലിഷേവ് (നോറെൽകോ ബ്രാൻഡ് നാമം ഉപയോഗിച്ച് യുഎസിൽ വിപണനം ചെയ്യുന്നു) അവതരിപ്പിച്ചു. 1930 കളുടെ തുടക്കത്തിൽ രൂപകൽപ്പന ചെയ്ത അന്തർനിർമ്മിത ഉച്ചഭാഷിണി ഉള്ള റേഡിയോയാണ് "ചാപ്പൽ".
ഫിലിപ്സ് റേഡിയോ
1927 മാർച്ച് 11 ന് ഫിലിപ്സ് ഇലക്ട്രോണിക്സിന്റെ ഒരു വിഭാഗമായ ഫിലിപ്സ് ലബോറട്ടറീസ് പ്രതിനിധീകരിച്ച് ഫിലിപ്സ് റേഡിയോ നടത്തുന്ന നെതർലാൻഡിലെ ഒരു പ്രധാന ഷോർട്ട് വേവ് റേഡിയോ സ്റ്റേഷനായ പി‌സി‌ജെജെ (പിന്നീട് പി‌സി‌ജെ) 1929-ൽ സഹോദരി സ്റ്റേഷനായ PHOHI (ഫിലിപ്സ് ഓം‌റോപ്പ് ഹോളണ്ട്-ഇൻ‌ഡിക്) ചേർന്നു. PHOHI ഡച്ച് ഈസ്റ്റ് ഇൻഡീസിലേക്ക് (ഇപ്പോൾ ഇന്തോനേഷ്യ) പ്രക്ഷേപണം ചെയ്യുമ്പോൾ PCJJ ഇംഗ്ലീഷ്, സ്പാനിഷ്, ജർമ്മൻ ഭാഷകളിൽ പ്രക്ഷേപണം ചെയ്തു.
1928-ൽ ഞായറാഴ്ചത്തെ അന്താരാഷ്ട്ര പരിപാടി ആരംഭിച്ചു. ഹോസ്റ്റ് എഡി സ്റ്റാർട്ട്സ് ഹാപ്പി സ്റ്റേഷൻ ഷോയിലെ ആതിഥേയത്വം വഹിച്ചു. ഇത് ലോകത്തിലെ ഏറ്റവും ദൈർഘ്യമേറിയ ഷോർട്ട് വേവ് പ്രോഗ്രാം ആയി മാറി.1940 മെയ് മാസത്തിൽ ജർമ്മൻ ആക്രമണം മൂലം നെതർലാൻഡിൽ നിന്നുള്ള പ്രക്ഷേപണം തടസ്സപ്പെട്ടു. നാസി അനുകൂല പ്രക്ഷേപണത്തിനായി ജർമൻകാർ ഹുയിസെനിലെ ട്രാൻസ്മിറ്ററുകളെ ഉപയോഗപ്പെടുത്തി. ചിലത് ജർമ്മനിയിൽ നിന്നാണ് ഉത്ഭവിച്ചത്. മറ്റുള്ളവ ജർമ്മൻ നിയന്ത്രണത്തിലുള്ള ഡച്ച് പ്രക്ഷേപകരിൽ നിന്നുള്ള സംഗീതകച്ചേരികൾ ആയിരുന്നു.
വിമോചനത്തിന് തൊട്ടുപിന്നാലെ ഫിലിപ്സ് റേഡിയോ അതിന്റെ രണ്ട് ഷോർട്ട് വേവ് സ്റ്റേഷനുകൾ ദേശസാൽക്കരിക്കപ്പെടുകയും റേഡിയോ നെതർലാന്റ്സ് വേൾഡ് വൈഡ്, ഡച്ച് ഇന്റർനാഷണൽ സർവീസ് എന്ന് പുനർനാമകരണം ചെയ്യുകയും ചെയ്തു. ഹാപ്പി സ്റ്റേഷൻ പോലുള്ള ചില പിസിജെ പ്രോഗ്രാമുകൾ പുതിയ സ്റ്റേഷനിൽ തുടർന്നു.
ജഗ്ഗ ജാസൂസ്
അനുരാഗ് ബാസു തിരക്കഥയെഴുതി സംവിധാനം ചെയ്തതും ബാസുവും രൺബീർ കപൂറും ചേർന്ന് നിർമ്മിക്കുകയും ചെയ്ത 2017-ലെ ഇന്ത്യൻ ഹിന്ദി ഭാഷാ മ്യൂസിക്കൽ നിഗൂഢ കോമഡി സാഹസിക ചിത്രമാണ് ജഗ്ഗ ജാസൂസ്.(transl. Detective Jagga) രൺബീർ കപൂറും കത്രീന കൈഫും പ്രധാന കഥാപാത്രങ്ങളെ അവതരിപ്പിക്കുന്ന ചിത്രത്തിൽ കാണാതായ പിതാവിനെ തേടി പോകുന്ന കൗമാരക്കാരനായ ഒരു ഡിറ്റക്ടീവിന്റെ കഥ പറയുന്നു. 2017 ജൂലൈ 14 നാണ് ചിത്രം റിലീസ് ചെയ്തത്. നിരൂപകരിൽ നിന്ന് നല്ല പ്രതികരണമാണ് ഈ ചിത്രത്തിന് ലഭിച്ചത്. 63-ാമത് ഫിലിംഫെയർ അവാർഡുകളിൽ ജഗ്ഗ ജാസൂസിന് പത്ത് നാമനിർദ്ദേശങ്ങൾ ലഭിച്ചു, അതിൽ നാലെണ്ണം ചിത്രത്തിന്റെ സംഗീതത്തിനായി ലഭിക്കുകയാണുണ്ടായത്.
പുറത്തേക്കുള്ള കണ്ണികൾ
വർഗ്ഗം:ഹിന്ദി ചലച്ചിത്രങ്ങൾ വർഗ്ഗം:ഇന്ത്യൻ ചലച്ചിത്രങ്ങൾ വർഗ്ഗം:2017-ൽ പുറത്തിറങ്ങിയ ചലച്ചിത്രങ്ങൾ
തമിഴ് ഈഴം
ശ്രീലങ്കയിലെ തമിഴ് ജനതയുടെയും ലോകമെമ്പാടുമുള്ള ശ്രീലങ്കൻ തമിഴ് വംശജരിൽ പലരുടെയും നീണ്ടകാല ആവശ്യമായിരുന്നു രാജ്യത്തിന്റെ വടക്ക്, വടക്ക്-കിഴക്കായി തമിഴ് ഈഴം (തമിഴ്: தமிழீழம் tamiḻ īḻam, തമിഴ് ഭാഷ സംസാരിക്കാത്ത ഇടങ്ങളിൽ: தமிழ் ஈழம்) എന്ന ഒരു സ്വതന്ത്ര തമിഴ് രാജ്യം. 2000 ആണ്ട് തൊട്ടു പലപ്പോഴായി തമിഴീഴ വിടുതലൈപ്പുലികളുടെ (LTTE) നിയന്ത്രണത്തിലായിരുന്ന ഈ പ്രദേശം പക്ഷേ ലോകരാഷ്ട്രങ്ങളിലോന്നായി അംഗീകരിക്കപ്പെട്ടിരുന്നില്ല. ശ്രീലങ്കയുടെ പ്രാചീന തമിഴ് നാമമാണ് ഈഴം.
രാഷ്ട്രീയ ചരിത്രം
1956ൽ ദ് ഫെഡറൽ പാർട്ടി (ശ്രീലങ്ക) തമിഴ് ജനതയുടെ ഏറ്റവും ശക്തരായ വക്താക്കളായി മാറി. അഘണ്ട ശ്രീലങ്ക, തമിഴര്ക്കും സിംഹലര്ക്കും തുല്യ അവകാവകശങ്ങൾ, തമിഴിനും സിംഹള ഭാഷയ്ക്കും തുല്യമായി ഔദ്യോകിക ഭാഷാപദവി, ഭൂരിപക്ഷ തമിഴ് ആധിവസിത പ്രദേശങ്ങളിൽ സ്വയംഭാരണ അവകാശം മുതലായവയായിരുന്നു അവരുടെ ആവശ്യങ്ങൾ. ഈയവസരത്തിലാണ് ഫെഡറൽ പാർട്ടി ബന്ദാരനൈകെ-ചെല്വനായകം ഉടമ്പടി ജൂലൈ 1957ഒപ്പ് വച്ചത്. എന്നാൽ ഇതു രണ്ടു വ്യക്തികൾക്കിടയിലുള്ള ധാരണ മാത്രമാണെന്നും നിയമസാധുത ഇല്ലെന്നും കണ്ടു നിരാകരിക്കുക മാത്രമാണ് സിംഹള ഭൂരിപക്ഷമുള്ള മന്ത്രിസഭാ ചെയ്തത്. 1965ൽ ഒപ്പിട്ട സെനനയാകെ-ചെല്വനായകം ഉടമ്പടിയും അംഗീകരിക്കുന്നതിൽ സര്ക്കാർ വിമുഘത കാട്ടി.
അവലംബം
വർഗ്ഗം:ശ്രീലങ്കയുടെ ചരിത്രം വർഗ്ഗം:തമിഴ് ഈഴം
അസാഗ്നി ദേശീയോദ്യാനം
അസാഗ്നി ദേശീയോദ്യാനം, കോട്ട് ദ്’ഇവാറിൽ (ഐവറി കോസ്റ്റ്) സ്ഥിതിചെയ്യുന്ന ഒരു ദേശീയോദ്യാനമാണ്. അബിജന്റെ പടിഞ്ഞാറ് ഭാഗത്ത് ഏകദേശം 75 കി.മീ (47 മൈൽ) തീരത്ത് ബന്ദമാ നദിയുടെ മുഖത്തിനും എബ്രി ലഗൂണിനും ഇടയിലാണ് ഇത് സ്ഥിതി ചെയ്യുന്നത്, കൂടാതെ ഏകദേശം 17,000 ഹെക്ടർ (42,000 ഏക്കർ) വിസ്തൃതിയുണ്ട്.
വിവരണം
ഗിനിയ ഉൾക്കടലിനോട് ചേർന്ന് ഐവറി കോസ്റ്റിലാണ് അസാഗ്നി നാഷണൽ പാർക്ക് സ്ഥിതി ചെയ്യുന്നത്. പടിഞ്ഞാറ് ബന്ദമാ നദിയും കിഴക്ക് എബ്രി ലഗൂണും സ്ഥിതിചെയ്യുന്നു. ഇവ രണ്ടിനെയും ബന്ധിപ്പിക്കുന്ന സഞ്ചാരയോഗ്യമായ അസാഗ്നി കനാൽ ഈ പാർക്കിലൂടെ കടന്നുപോകുന്നു. പാർക്കിന് ചുറ്റും അൽപ്പം ഉയർന്ന നിലമുണ്ട്. കൂടാതെ വിശാലമായ പലപ്പോഴും വെള്ളക്കെട്ടുള്ള ജലനിരപ്പിൽ ഏറ്റക്കുറച്ചിലുണ്ടാകുന്ന തടം ഉൾക്കൊള്ളുന്നു. ഇവിടുത്തെ കാലാവസ്ഥ വർഷം മുഴുവനും ഈർപ്പമുള്ളതാണ്. ശരാശരി 2,300 മില്ലിമീറ്റർ (91 ഇഞ്ച്) മഴ ലഭിക്കും. പാർക്കിന്റെ മൂന്നിൽ രണ്ട് ഭാഗവും കണ്ടൽക്കാടുകളാൽ ആധിപത്യം പുലർത്തുന്ന ചതുപ്പുകൾ ഉൾക്കൊള്ളുന്നു. കൂടാതെ കുറച്ച് ഈർപ്പമുള്ള വനവും തീരദേശ സവന്നയും ഉണ്ട്. പാർക്കിന് വിനോദസഞ്ചാര സാധ്യതകളുണ്ട്.